[Fol. 3] Nycan motene hua centlamātli ynamo cēca hueiytenehua loca īnemachtiliztlatolli yni toca Doctrina christiana. Auh ynic mitoa, ometin ypā motlatlanitihui ce tlacatl temachtiani, auh in occetlacatl çā ytlamanchtil, q^momelauacailhuia ynizquitlamantli in huei yn ohui yni mahuiztica sctā fee catholica teotlaneltoq^liztli, yn ceceyaca yn neneixcahuil yuā in huey nahuatil christianome in q^nel tocazq^ inq^monemiliztizq^ ītla uel yehuatl cōmottilia in cōmo nectia inīnemaq^xtiliz. Auh ī in doctrina chicoccā moxeloa yuā chicomecapitulo ynicmo melaua, inic vel machoz.	
¶ Ynic centlamātlicapitulo vncā motenehua yntlein quitoznequi christiano auh catleuatlinitlahuiz yn imachiyo ynxp^iano.	
Temachiani tlatohua nopiltzine, yntinotla machtilnimitztlatlauh tia tlaxinechilhui tleyn otic momachti ytechpa ymacho ca doctrina xp^iana, caiexq^ch cahuitl hin ynnimitzmachtitinemi? Auh ynihn doctrina xp^iana huel ticmati camuchi quicempanahuya ynoccequi tlalticpac tlamatiliztli, ypā pa monequi huel ytzinecan ticpeualtizque ynic occeppa ypan titononotzazque caamo çanquenin totechmoneq^ ynic momaq^xtiztaīa. Auh ynixquichcahuitl ypātitono notzazque cahamo çānenue tziz, huel tlaçopolihuiz ince milhuitl ynceyohual.	
¶ Tlamach. Notemachticatzīeno tecue cacēca yc oticmoyolla lili oticmopapaquiltili ynna nima ītlatolli yn otinechmol huilitzino, cacēcaiehuecauh ininquelehuitinemi ynima y pan ninonotzalo ymma ypa nixtlamachtilo ynixquich hi yncenca vey ynimahuiztica totlaneltoquiliz yn oticmital huitzino. 	
Noyhuan cēca nic nequi ymma occequinimach tilo nemachtiliz tlahtolli yn hamohuel nicacica caqui, yc nimitznotlatlauhtilia mauel tinechmomelahuilliz. 	
Temachtiani. Cayequall inopiltzine [Fol. 4] cacenca ycpachiuin noyollo, yehica ynaxca mani mā yca ynitocatzin totecuyo dios toconpehualtica. Auh ypampa hy achtopa nimitztlatlania nicnequi intinechil huiz cuix tixp^iano?	
¶ Tlamachtil. Quemacaca nixp^iano ycaynitetlaoculilit zī ītotecuio dios.	
¶ Temachtiani. Tleī quitoznequi xp^ano: tleī huel quinezcayotia?	
¶ Tlamach. Canoyehuatl hyn ynipan ninotzotzontinemi nicnequi ynmacamo ypan ninemi hyn ynnetzotznaliztli nicmatizneq^ yntlein huel quitoznequi intlein vel yme lauaca caq^ztica ynycxp^iano. Yehica macihuin nicnocuitia ynyenicnomachitocaxp^iano yotl yniuh quimocuitia oc cequintin, caye hamo huel ni cacicamati intlein quitozneq^ ynhyn xp^ianotocaytl mavel xinechmoyolpachiuitili.	
¶ Temachia. Christiano no piltzine cayehuatl quitozne qui ynaquin ytetzinco pohui Jesu Christo: auh inytlahuiz yniyaotlatqui ynymachiyo xp^iano cayehuatl yn cruz [crismon]: yctimoyaochichiuaz yhuan yctimomachiiotiz.	
 ¶ Tlama. Maxinechmolhuili notatzine, tleypampain cruz [crismon] yyao tlatqui y machiyo mochiua in xp^iano?	
¶ Temachtiani. Xicmocaquiti nopiltzine, cayzca ipampa: monequi huelticmoyollotiz: yehica caitech momiquili yn totemaquixticatzin Jesu christo nelli dios yhuan nelli oquichtli: auh ica initlaçomiquitzin ytlayhyiouilitzin oquimopanahuili intlacatecolotl: yc oncan itech cruz [crismon] quimotlalili qualtiliz tli yhuan chicaualiztli ynicno tehuātin vel tiquimpehuazq^ hueltiq^npanahuizq^ in toyao huan: yca in yehuatl yntlauiz tli ynimachioyo in cruz [crismon].	
¶ Tlamach. Maxinechmol huili notemachticatzīe quenī ycninoyaochichiuaz ynintla uiztliinimachio in cruz [crismon]?	
¶ Temach. Cacēca ycnipaq^ ynictinechtlatlania: cainezca icaticcaq^ intlein nimitzilhuia ca inaquin hatleyetlatlani yc neci ynaço yemochi quimati ynanoce atleq^mati. Xicmati nopiltzine ca otechmoneq^tic chiuazq^ cruz [crismon]. 	
Auh inic uel ticchihuazq^ monequi ticcruz nepanozq^ ynome tomapilinyacattimani toma yeccampa [Fol. 5] [crismon] niman yctitomachiy otizque tixquac / tocamac / yhuan telpan / tiquitozque. Per signum crucis [crismon] de inimicis nostris [crismon] Libera nos dñe deus noster [crismon] quitoznequi. Ypam paynimachiyo in cruz [crismon] ynin huicpa toyaohua [crismon] Maxitechmomaquixtili totecuiyoe diose [crismon] Auh nimā yctixq^c tocōmanazq^ ynome tomapil huihuiyac tiq^tozq^. Yn nomine patris niman tictemohuiz q^ toxillā yhuantiquitozq^ Et filij. Auh nimā yctacolopoch copa tocōhuicazq^ çatepāta colmayeccāpa tiq^lhuicazq^: yc telpā ticnepanozque cruz [crismon] tiquitozq^. Et spiritus sctī çatepan yomexti yn tomatic nepanozq^ yuā tiq^tozq^ Amē. Quitozneq^. Yca ynitocatzin yntetatzin yhuan yntepiltzin yhuā spiritu sancto. Mayuh mochiua.	
Tla. Maxinech molhuili notemachticatzine yquin moneq^ yc ninomachio tiz yuā ycninoyaochihuiuaz ī yeuatli cēca mahuiztic yao tlatquitlī otinechmomaq^li?	
¶ Temach. Yquacinytlata yznequi: anoço tocompeual tiznequi qualli yectli yhuan yquac ynitla yctimotequipa choz tinentlamatiz anoço y tla yctitlahiyohuiz: ytechpa monacaio: anoço ytechcopa nianima; yq^c yctimomachilotiz.	
¶ Tlam. Nimitznocno tlatlauhtilia maxinechmolhuili cuix maytla / occentlamantli onca intlahuiz yninachiyo ynxp^ianome cuix noço çanyeyyo yn otinechmolhui li:	
¶ Temach. Monequi tic matiz nopiltze caocnocentla mantli quipia yaotlatlquitl ynhuellaneltocani xp^ianome cenca vey mahuiztic, ycmoyaochihuihua nicā tlaltic pacyuhq^ma ytiacahuan tote cuyo Dios. Auh inhyn caye huatl yncenca mauiztic ynitocatzin totecuyo Jesu xp^o.	
¶ Tlamach. Notatzine tlein quitoznequi Jesus? canelyetinechmolhuilia innotech monequino ycnino yachichihuaz, camonequi tinechmol huiliz ynicaq^ztica yninahua ytoloca.	
¶ Temach. Ynhin ycenca mahuiçauhqui ynito catzī Jesus notlaçopiltze xic mati caquitoznequi temaxq^tiani ypāpa hy / totechmonequi yntixquichtin tixp^ianome ycatictotzatzililizque yhuan tictonochilizq^ ynipan [Fol. 6] yçaçotleī totechimoneq^ yuā, ynictechmomaq^xtiliz ytech pa yxq^ch amoq^lli. Auh ynq^ nī yctitomachiyotia ictitoya ochichihua inçeq^zcaq^lli cruz [crismon] tlauiztli ynachto onimitzil hui: çayenoiuh yctitomachi yotizq^ ynhin cenca vei mahuiztic ytocatzī in Jesus yni techmomiquilitzino cruz [crismon]	
¶ Tlamach. Cēca nimitzno tlatlauhtilitzynohua notemachticatzine maçaocçeppa xinechmolhuili ynixq^ch otic mitalhuitzino, ynic huel nica cica caq^z yhuā ynic vel noyo llo ytla nictlaliz.	
¶ Temach. Yeonimitzilhui nopiltze ca ī xp^iano yehuatl q^tozneq^ yn aq^n ymaceual inaq^nytettzī co pohui Jesu xp^o tlaneltoq^ liztica. Amoma onimitzilhui caq^tozneq^ ytetlaieculticauh in Jesu xp^o çanq^toznequi y tettzinco pohuitlaneltoq^liz tica. Ypāpa ynaq^n yca dios yyatzīomoq^ateq^ initoca baptismo, maçihui ynipā nemiz temictiani tlatlacolli, caamo ycq^cahuaz ynic xp^iano / cay tetzinco pohui Jesu xp^o, ma çoneliui ynamo ytetlayeculti cauh jesu xp^o amouel yuhmo tocatotiz ynipāpa tlatlacolli Zace yn Christiano huel ye huatl quitoznequi ynaquyn vel itetlaocoliliztica Jesu xp^o oq^nocelili yyatzin, yhuā vel q^ mocuitia inineltococatzī, auh yuā ve lq^mopielitinemi initenauatiltzī, vel motemachitine mi ī ca ōpa yaz ylhuicac q^max catitiuh q^motlamachtitiuhin cemicac papaq^liztli g^lia. No yuā onimitzilhui nopiltzīe ca ōtlamātli ynitlahuiz ininezca xp^iano, ynic cētlamātli cayehuatl ī cruz [crismon] Auh ynic ōtla mātli cayehuatl inimahuizto catzin iesus.	
¶ Tlaxiccaq^ nopiltze intone miliz tixp^ianome ynic nican tlalticpac tinemi cayuhq^ yao yotl ypāpoui ynayc cahui: ca mochipa yuhq^ yaoc tinemi ī yxquichcahuitl tiyoltinemi. Ca iniuhca itlatlaliltzī ī tote maq^xticatzī jesu xp^o uel tote chmoneq^ ītiticalizq^ in īuicpa toyaohuā tlatlacatecolo yuā tōacayo yuā ītlalticpacayotl inimetlamanixtinī ca yyaouā ī taīa. Auhiniq^ctitoq^ateq^aca titonetoltia ynixpātzīco tote cuyo dios: ynic mochipa tiquī yaochihuazque yhuan vel to quicheuazque ynic tiquintopehuazq^ yn yehuātin hyntoyaohua [Fol. 7], niman ayc tiquintoc niuhtizque.	
Auh yn ic vel ticcaquizhi cētlamantli, machiyotl mixpā nictlaliznequi.	
¶ Uel ticmati caītlaltip^c yuh tlamani yuh mochiuani yn y quacnecaliua, yn ceceme ye uātin tiacaua cecentlamātli yn ic monotza yn ic motzatzi lia, vel q^mixpoua q^ntecpana ininya oq^zcauan vel quimmo cuitlahuia q^nnemachtia inin tlapacholuā yniuh monequi. 	
Auh ypampa camiyecpa tla ixnelihuimoneneloua ynyaoquizque, yn ic vel nonōqua q^miximatizq^ ynī yaoquizca ua ytlaic q^mmamachiyotia.	
Caçan noyuhqui topanqui mochihuilia (nopiltzine) īto hueiteyacancauh yyaotach cauh yntotemaquixticatzī jesu christo, auh canel tiyaoq^z cauan ypan tipohui yehuatzī techmocuitlahuitzinohua te ch mopachiluia nicā tlaltip^c, yuā otech momamachiyotili tzīoica ynimachiyo sc^ta cruz [crismon] iuāica ynimahuiztocatzī jesus, in ic vel nelli tiyaoq^zca uā tiezq^ yuā titical tinemizq^ titoquichq^tzazq^ yniuhca yni tlatlaliltzin.	
Auh noyuā occētlamātlima chiyotl ytoca character ic tech momachiyotilia yn iq^ctitoq^ateq^a, yc tech monōq^q^xtilia ini techpa occeq^ntītlate otocanime ycemanauac ono que.	
Çānoyuh q^chiua in aq^q^ ōma ni ymichcaua, caicecemme axcauaq^ q^mmamachiyotia yncecentlamantin ymichcauan ynic vel nonōq^ q^miximatizq^ yuan ic vel necizq^ ynacye y tlatq^uan.	
Noyuh tech momachiyotilia yn totecuyo dios, yuā yc tech moyaochichiuilia yni ōtlamanixti hy yaotlatq^tl yce ceccāq^ztica, yn otiq^toq^ yyehuatl inimachio in cruz [crismon] yuā ynimahuiztocatzin jesus ynic vel tiq^lnamic tinemizq^ cacenca tlaçotli yn ya otlatq^tl yn ic otimaquixtiloque.	
¶ Auh cayexcan īticq^tzain cruz [crismon] yniq^ctitomachiyotia tixquac, yuan tocamac, yuan toyollo ypan.	
Auh yn ictixq^c ticq^tza caypāpa in aq^llal namiquiliztli. 	
Auh ynictocamacticq^tza ypampa in amo qualli tlatolli.	
Auh in ictoyollo ypā ticq^tza ypāpa in aq^llachiualiztli initech [Fol. 8] valq^ça toyolo, ca [--]tā yxtihy [--] yyetlama[--]tihua in ic titlatlacoua nicā tlalticpac.	
Niman yetiquitoua, yn nemi ne patris, ca oncan tictocuitia yn eipersonas yntetatzin, yuan yntepiltzin yuan yn espiritu sancto. Auh yehica caīte uantin tiyxiptlauā, tipatillouā tech mochiuili yn çāce nelli dios yxquich yhueli, ypam pa intixq^c yuā telpanticq^tza in cruz [crismon] cayctictocuitia cain quenin tiyxiptlauā in dios in otech yocuxotech mochiuili, caçan noyuh otechmomaq^xtili ynitech cruz [crismon].	
Auh ypampa yn achto tixquactictotenehuilia yntetatzīin iquac tiquitoua. Yn nomine patris, yehica cauel yehuatzin ympeuhcaui oc omē tin personasme.	
Auh ynipiltzin niman oncan tictotenehuilia initlamelauh yan toxillan, yniquac tiquitoua. Et filij, ypampa yn ic vel ticmatizqueca yntepiltzin ytechpatzīco cemicac moquix tiaynitatzin cayntetatzin a motetechpamoquixtia.	
Auh nimā tictotenehuilia in spū sancto ynic toconhuica to mayntacolopochcopa, yuan tacolma yeccāpa ynictic cruz nepanoua tiquitoua, Et spiritu sancti, yc tic tocuitia cay yehuatzī spū scto, yntechpa moq^xtia yntetatzin yuā ynte piltzī, ca in nenepā tlaçotlaliz ic monepāmauiz tlaçotla.	
Auh ynimeixtin hyn personasme çance vel nelli dios.	
¶ Noyuā onimitzilhui (nopiltzine) cayni ontlamanixti hy tlahuiztli nohuian mochi pa yctimomachiyotiz, yn iq^c ytlaqualli yectliticpeualtiz, yuan yniquac timotlayecoltiz, anoço yn yquac ytla yctimotequipachoz, yc vel ticma tizcayniquac timoquaateq^ y ca yni yatzin Dios, yquacoti machiyotiloc ymma caçan ti chcatl otitlahuiloc.	
Auh yn hyn machiyotl yehuatl ymmotocayotia caracter ytech omicuilo maniman yn hyn niman ayc vel ticpolozcahamo polihuini monequi [Fol. 9] noticmatiz caynipā tone quac teq^liz oncātitonetoltia īictitoq^chq^tza tiq^mpepeual tizque yntoyaohua tlatlacatecolo ynictitomamaiztlacozque titoneneuhcahuizq^, yhuā oncātiq^ncētelchihua yuā ynixquich intlachihual ynyntetlacuitlahuiltiliz inīteyoleualiz. Auh ypāpa mochipa techtocatinemi yhuan techyaochihutinemi ixquich intlapalquichiua ynic techmo pachihuitīemi techmoyeyecoltitīemi ynictoca mocacayahuazque: yhuan tech [--] itlahuiltitinemi yninizquixtlamatliiny yolitlacoloca totecuyo Dios.	
Auh ypāpa ī axcā nimitznomaq^lia nopiltzine centlamantli cenca qualli tenonotzaliztli tlanehuihuiliztlatolli: tictlaçocamatiz tichueymatiz cacēca motech moneq^	
Ynquenin yaoquizquiin yaocnemi velcenca ayoni huel tlatlacohua yniquac necalihua amo mopia çanpetlauh tinemi amoma quimacaci yn miquiztli. Çannoyuhqui çen ca tayoni intixp^iano yntlacamo yetimomachiyotitinemiz yctim oyaochichihuaz yn cenca mahuiztic yni tlahuitzī totecuyo Dios, yn ommitzilhui.	
Auh yehyca no piltzine mahuel moyolo calti tlan xictlali ynaxcan yenimit zon ylhuiya: yniquac tihual mehuaz mocochiyan niman timomachiyotiz ycaī cruz [crismon] yniquac timohuicaz teopan anoçocanapa timotlayecolti tiuh motech ticquetzaz in cruz [crismon]: yniquac titlaquazneq^z hanoço ticochiznequiz mochipa achto yctimoyaochichi huaz ynimachio īcruz: [crismon] cayn ixquich hyn mochiyaoyotl ypampohui, ynnicantlaltp^c, yninuicpatoyaohua.	
¶ Cayhuan onimitzilhui, no piltzine ynic yntlamantli ya otlatquitl, cayehuatl yninahuiztocatzin Jesus, caquimi talhuia yn sant pablo apostol. 	
Cayn yehuatzin tohueytemaquixticatzī Jesu Christo, ypampa initlaihyyouiliztzin ynitlaço miquittzin ynicmomiquili cruz [crismon] titech ycquimomacehuitzino ynitenyo y nimahuizço ytocatzin ynqui cempanahuia yxquich tocaytl: auhynipāpa ymauiztili loca ytocatzin ynyquac tene hualo, netlanquaquetzalo [Fol. 10] yn vmpa ylhuicac yhuan nican tlaltp^c yhuan yn vmpa mictlan.	
¶ Tlamach. Notatzine cacē tlamātli ypānīotzotzona ma xinechmoyolpachihuitili.	
Tle. Ypampa ynamotic mote nehuilia ynitocatzin ynilhui cac cihuapilli sācta Maria? cayntixquichtin tixp^ianome nocenca ticmahuiztilia yhuā cenca tictotlaçotilia?	
¶ Temachtiani. Nopiltzine cenca ycnipaqui ympampaic tinechtlatlania ynaxcantiqui lnamilq^ xicmati caīyehuatzī ynilhuicac cihuapillite mahuiztla çonātzī ocnocēca yeto techmōeq^ ticmahuitilizq^ yhuā tictotlaçotilizq^ hamomachiuhtiq^minahuiztilizq^ yn occeq^ntī sāctome yhuā sāctame, ypāpa caoquimopepe nili yntotecuyo Dios ynicy tlaçonātzī omochiuh ynitlaçopiltzī ypampa yntemaq^xtiloca. 	
Auh cacēca monequi ypātixtlamatiz, vel ticacicamatizcaçā yceltzī ītotecuyo Dios ynotech momaq^xtili ytechpa tlatlaculli; yhuāçā ycelitzī techmopopolhuilia: auh ynhī yniciq^zcaq^ltocatzin yn Jesus cacenca totech monequi yctitomaq^xtizque: cahuel yehuatzin tonemaquixtiliz.	
¶ Auh inyehua tzin tomahuizilaçonantzin sancta Maria yhuan ynoc çequintin sanctome: caçan to pā motlatoltia ynixpantzinco totecuyo dios: catopā me uitia, topāpa motlatlauhtilia. Ypampa monequinopiltzine inyehuatl ymahuiztocatzī Jesus muchipa ytech huetztinemizyntoyollo ytettzīco titotemachizque ytettzīco titoyollalizq^ tonetemachiliz yez / tonepalehuiliz yez ynipan yxquich tonetoli niliz.	
Auh inpipiltzitzintin monequi vel impiltiā quipe hualtizque ynic quimahuitilizque: auh inhuehuein tlaca yntoquichtin ynçihua yn çaço quenamique / occenca yehuantin monequi quimahuiztilizque: canel çenca ma huiztililoni ynyenhuatl hyn ynimahuiztocatzin Jesus ca nel tonemaquixtiliz.	
¶ Tlamachtilli. Notatzine cuixmelahuachyn yntlatolli intlaniquitoz manechmoma quixtili ynçihuapilly sancta Maria manechmopopolhuili ynnotlatlacol [Fol. 11] manechmotlaoculi luiqualli yectli: caçequintux yuhquitohua ynyquac ytlaycinotequipachohua?	
¶ Temachtiani. Caamo no piltzine caamo monequi yuh mitoz, ypampa caçan yceltz in yn totecuyo Dios techmo maquixtilia yhuan caçan yc eltzin techmopopolhuilia yn totlatlacol, yhuan çanyceltz in techmomaquilia yngracia yhuan yngloria, caçanhuel yceltzī techmocnoyttilia, no yhuan ynicenquizca mahuiz tocatzin Jesus.	
Auh inyehuatzin tomahuiz tlaçonantzin sancta maria y huan occequintin sanctome çātopammotlatoltia, quimo tlatlauhtilia yntotecuyo Dios, totepan tlatocahuan ynyuhonimitzilhui.	
Cuix amotiquitta nopiltze yn mochipa quimochihuilia tonantzin sancta yglesia yniq^ctlayahualolo caynicq^motlatlauhtilia totecuyo Dios. caçā yceltzīq^tlanilia yntetla oculiliztli, ynic q^mitalhuia. 	
Pat^r d^ celis deus miserere nobis, quitozneq^ dios tetatzīe ynilhuicac timoyeztzinotica maxitech mocnoittilitzīo.	
Auh in yehuatzin cihuapill sancta maria yhuan inyemochintin sanctome çanquim molhuilia matopan ximotla toltica.	
¶ Ynicontlamātli cap^to ōcā motēehua ītlaneltoq^liztli ynhuelq^chiuacaneltocaz yhuā ihuel q^mocuitiz īxp^iāo ynichuel momaq^xtiz.	
¶ Temachtiani. Macihui y cencachiuac ycencamahuiz tic yniontlamanixti yntlahuiztliynonimitztenehuili yn oypantitononotzque ynichueltiquimpanahuizque toyao huan, yece yn totechpa occequi totechmonequi yaotlatquitl yntehuantintiticaltinemi ynin yaopa yninnecalilizpam christianome.	
Auh inhin cayehuatl yntlaneltoquiliztli, cahuey yaotla tquitl camaccuauitl cachimalli ypampohui, yniuh techmo lhuilia yn apostol san pablo, ca quimitalhuia. 	
Maxocōcui cā yntlāeltoq^lizchimalli ynic huelnohuiyāpa āmochimalcaltizque ynihuicpa ynintenepachiuiliz [Fol. 12] ynamo yaohuan. Noyhuan ynapostol san pedro, techmo lhuilia, catotlaneltoquiliztica titotlaquauhquetzazque ynicticpanauizque yntoyaouh, intech yahualotinemi yntech coyouhtine mi yuhquim miztli tequani tlauelle y īctechtzatzayāaz techtoloz.	
¶ Tlamachtili. Maxinech molhuili notatzine tleinhuel tlaneltoquiliztli tleinhuel ycaquiztica tlein ymelauaca, canelyuhtinech molhuilia yn catotlahuiz catochimal ynic titopaleuizque tleynhuel ytechca tleynhuel ycneci maxinech momachtili?	
¶ Temachtiani. Nopiltzine cayntlaneltoquiliztli, yehuatl ynichuel ticneltocaz ynixquich otechmōextilili totecuyo Dios, yhuan ynixquich oq^mocemitalhui yntechmomaquiliz, yniuh tixpan quimotlalilia yniuh techmomac htilia tonātzī sancta yglesia.	
¶ Tlamachtilli. Auh tleyn tixpā quimotlalilia tonantzin sancta yglesia camohuel nic caquihiyntinech molhuilia?	
¶ Temachtiani. Nopiltzine xiccaqui caintixpā q^motla lilia tonantzin sancta yglesia yntechmomachtilia yntechmonahuatilia ynticneltocazque, tixquichtintichristianome cayehuatl ynixquich ytla toltzin ynipam ycuiliuhtica ynteuamoxtli, ynomotocayoti sagrada escriptura, ynyctech mixtlamachtilia yhuan ynictechmomachtilia yntleynticneltocazque yntleyntic piazque camochiypam ycuili uhtoccenca yetonahuatil yn uelticneltocazque matlactetl ōnaui neltoconi, ynuelcecen tetl toyollocopa tictocuitizq^ ynicuiliuhtica ypan Credo. Ynquimotlatlalilique quimo tecpanilique apostolome, cuixticmati nopiltze?	
¶ Tlamachtilli. Quemaca notatzine cahuelnicmati.	
¶ Temachtiani. Tlaxiquito nopiltze.	
¶ Tlamachtili. Credo in deum patrem omnipotentē creatorem celi et terre etin Jesum christum filium eius vnicum dominum nostrū qui conceptus est d^ spiritu sancto natus ex maria virgine.	
Passus sub pōtio pilato crucifixus mortuus et sepultus d^scendit ad ynferos tertia die resurrexit amortuis. Ascēdit [Fol. 13] ad celos sedet ad dexteram dei patris omnipotentis. Ynde venturus est iudicare vinos et mortuos.	
Credo in spiritum sanctum sanctam ecclesiam catholicā sanctorum communionem remisionem peccatorum carnis resurretionem et vitam eternam amen.	
¶ Temachtiani. Cuixticmati ynicuepca nopiltzine?	
¶ Tlamachtili. Quemaca notatzine cahuel nicmati cayzcatqui.	
¶ Nicnoneltoquitia yn dios tetatzin yxquich yhueli ynquiyocux ynylhuicatl yntlal tp^ctli. Nonic noneltoq^tia yntotecuyo Jesu xp^o, ynçā hue lyceltzīypiltzī dios, cayehua tzī monacayotitzīoco ycaspū sancto. Auhytech motlacatili ynsancta maria mochipa huelnelli ychpochtli. Auhtopā pa motlayhiyohuilti, ypāmo chiuh īpilato, cruz titechma maçohualtiloc, momiq^li yhuā tococ. Auhmotemohuiynmictlā, yeilhuitica mozcalit zīo ynītlā mimicq^. Motlecahui ynilhuicac motlalitzīo y mayeccāpa yntetatzī dios yxquich yhueli. Auhompa hualmotemohuiz quintlatzō tequiliquiuh ynyolque ymmimicque. Nonicnoneltoquitia yndios espiritu sancto, yhuan nicnel toca yn sancta yglesia, yhuan yninnecentlaliliz sanctome. Nonicneltoca yntlatlacolpo lihuiztli yhuan nitlaneltoca caocceppa mochitlacatl moz caliz, yhuan nitlaneltoca cacemicac yolihuaz, mayuhmo chiua.	
¶ Temachtiani. Cacenca otinechyollali otinech papaquilti notlaçopiltzine yniocti nechpohuili ynicuepca credo, cayenelli nimitzilhuia ca oncan cenquiztica yntotlaneltoquiliz, maciuin amocenca quexquich tlatolli ycmitoa ypampa cahuel yxquich tlacatl ynahuatil ynitencoq^matiz quichicahuacaneltocaz, yhuan huelquimocuitiz quimomachitocaz, cayuhq^mitalhuia ynsan pablo apostol. Cenca monequi neltocoztoyoloyca ynixquich yni mauiçauhca intonemaquixtiliz, yhuā cēca moneq^ necui tiloz tlatoltica ynichuel nemaquixtiloz.	
¶ Tlamach. Notlaçotatzīe [Fol. 14] nimitz notlatlauhtilia in hyçan ycemitoloca tlaneltoquiliztli mahuel xinechmomelahuilili, ynichuel nicacicacaquiz ynichuel momaquixtiz naniman.	
¶ Temachtiani. Yequalli nopiltze cāimitzmelahuiliz. Auh ynichuel ticcaquiz monequiachtopa ticmatiz, caynizquitetl matlactetl vnnaui neltoconi çanoccanquiztica, ynachto chicontetl huelytechpohui, yntotecuyo Dios, ynicteutl.	
Auh ynocnochicontetl huel ytechpohui yntotecuyo Dios ynic oquichtli, yzcatqui ynachto chicontetl.	
¶ Ynic centetl nicnoneltoquitia çance Dios, yxquich yhueli.	
¶ Ynic ontetl nicnoneltoquitia yyehuatzin Dios catetatzī.	
¶ Ynic etetl nicnoneltoquitia yyehuatzin Dios cay tepiltzin.	
¶ Ynic nauhtetl nicnoneltoquitia yyehuatzin Dios caspiritu sancto.	
¶ Ynic macuiltetl nicnoneltoquitia cainiyei personasme caçan huelce nelli Dios yxquich quiyocoyani ynittalo yn amoyttalo quitoznequi criador.	
¶ Ynic chiquacentetl nicnoneltoquitia yniceltzin huelnelli Dios quimotepopolhuiliani yntlatlacolli, huelmo techipahuiliani, quitoznequi sanctificador.	
¶ Ynic chicontetl nicnoneltoquitia ynicelteotl Dios cemicac tetlamachtiani, quito znequi glorificador.	
¶ Tlamachtili. Cacenca nicmahuiçohua yntlatolli intinechmolhuilia notatzine cacenca ycninoyollalia yunniccaqui, nimitznotlatlauhtilia maxinechmolhuili ynocnochicontetl neltoconi.	
¶ Temachtiani. Cayzcatq^nopiltze ynocnochicōtetl neltonōi ynhuel ytettzinco pohui Dios ynic oquichtli.	
¶ Ynic centetl nicnonelto quitia yn Dios ypiltzin Jesu christo, catopampa omona cayotitzino yca spiritu sanctoynitietzinco ytlaçonantzin sancta maria mochipa huel nelli ychpochtli.	
¶ Ynicontetlnicnoneltoquitia caomotlacatilitzino [Fol. 15] yn dios ypiltzin Jesuxp^o ytechpatzynco yn sancta Maria: auh amo ic quimopolhui ynichpochyotzin.	
¶ Ynic etetl nicnoneltoq^tia yn totemaquixiycatzyn Jesu xp^o ca cruztitech [crismon] momiqui litzino ynic oquichtli ypampa ynic techmomaquixtili yhuan otococ.	
¶ Ynic nauhtetl nicnoneltoq^tia caomotemohuy ynitlaço animantzī yn ompa mictlan ynfiernos ytechietia yniteoiotzī ynitoca diuinidad: auh q^mm anilito ynīyolia ynitlaçouā ynompa quimochieliticatca.	
¶ Ynic macuiltetl nicnonelto quitia yn totecuyo Jesu xp^o cayeylhuitica in mozcalitzino yntlanmimicque.	
¶ Ynic chiquacentetl nicno neltoquitia yn totemaquixticatzin Jesu xp^o ca ompohualylhuitica motlecahuytzyno yn ompa ylhuicac ymayeccampa motlalitzinoto ynitatzin dios yxquich yhueli.	
¶ Ynicchicontetl nicnoneltoquitia cayniquac tlamiz cemanahuac ompahualmehuitiz q^ntlatzonteq^liq^uh ynyolque yhuan ynmimicque: auh ceceyacayuh quimmotlaxtlahuiliz ynipā yntlachihualiz.	
¶ Tlamachtilli. Cenca nimitznotlatlauhtilia, maxine chmocaquitili manel çanque xquittzin xinechmomelahuilili yn ce centetl ypan neltoconi, yhuan yniccencamahuiztic, cahuel yctinechmoyolpa chihuitiliz.	
¶ Temach. Ynipā tlatolli, ynonimitzilhui, caontlamantli ynmixpā onic tlali: cayyontlamanixtihuel yeneci ynaq^n huelnelli xp^iano. 	
Ynyccētlamātli yehuatl yntlanetolquiliztli ynquitlanextilia yntotlacaquiliz.	
Auh onic ōtlamātli yehuatl ynteonahuatilli ynquiyacanatotlanequiliz tocializ mquipachoa.	
¶ Yntlaneltoqui liztli huey tlahuilli, huey ocotl ypampoui, cenca yctech motlāextililia yn totecuyo dios, yctechmottitilia yntlein amotiq^tta nican tlalticpac, auh macihui ynamotiquitta yeceyuhca toyollo caōpa techmottitiliz yuātechmomaq^liz yncemicac nemohuayan.	
¶ Auhiītēahuatiltzī caiuhq^ ntlaatezca huilonitl melaua lōi octacatlanoçotlatamachiualoni [Fol. 16] yctech motlamelauatlilia in totecuyo Dios ynicçā yeticneq^zque yntleinquimo neq^ltia.	
Yehica not^açopiltze yntla aca mitztlatlaniz tleīquitoz nequi tlaneltoquiliztli, tiquitoz ynictitlananquiliz. 	
Ca yehuatl ynic icchicahuacaneltoca ynixquich otechmonextilili totecuyo Dios ypan ynia mox ynitoca sagrada escriptura.	
Auh ypampa cacē ca mie cintlatolli vei, oui, mauiztic in ypan ycuiliuhtica: hamo quimonequiltia ynmo chitotenco ticmatizq^ camotihuelitizque, çan yxquich oquimonequilti yhuan ycote ch[--]otlaquhnahuatili, ynic ticmatizque yuan huel ticnel tocazque ynçāq^zquicamatl neltiliztlatolli, yyehuatl articulos de la fee: yntixpan quimotlalilia tonātzī sancta yglesia.	
Auh catimochintin tonahuatil ynhuelticmatizque, yhuan huehicchicahuaca neltocazq^ occenca yquac yyetitozcalia yyetixtlamati, auh yntlacamo, cahuey tlatlacolli huey yyolitlacolocayuz totecuyo Dios ypampa [--] huel quineltocaz intlacamo achtopa quimatiz.	
Auh yniquac aca yeomoquate qui ītla quemmanian cana tlatlani loz ytechpa tlaneltoquiliz tlicahuel ynauatil yntlananq^liz yniuhmonequi. Ca ypampa hy yntonantzin ysancta yglesia cecexiuhtica quimoq^x tilia ynizquitlamātli ylhuitl yn pascua yhuā occequihue hueyilhuitl y nipan motenehua matlactetl onnahui neltoconi. Nicā huel neci cacēca tlatlacohua yntetahuā ītenāhuā yhuā ynteoyoticatetahuā intenahuā inçātlatlaco matiliztyca tlatzihuyztica amo quimmachtia in doctrina xp^iana ynhuel ympilhuan yhuā īteyotica quīmopiltzītia caypāpa cenca tlatzacuiltilozq^ yn aquique quitlatziuhca cahuazque: ynaço yehuantī teoyotica tepachohua: yna noço acame occequintin yn huel yntequiuh temachtiliztli.	
¶ Tlamach. Notlaçotazine nimitznocnotlatlauhtilitzinohua macamo nimitznotequipachylhuiz ynipāpa ycni mitznotlatlaniliznequi: [Fol. 17] mamopaltzīco huelxinech moyolpachihuitili.	
Quenī tinechmolhuili cayni neltococa totecuyo Dios ca matlactetl yn nahui yhuā ticmitalhuia camuchi ypā catq^ yn credo, cahuel ōcācēq^ztoc?	
Auh ynnehuatl caoypan ninoyolnōotz çāmatlactetl omome nicpohuaynipan credo?	
¶ Temachtiani. Cahuel melauac inictitlatlani nopiltzine, caycnipaquiinhueltic mocuitlahuia, velticmoyollotia yn nimitz machtia.	
Ypampahy xicmaticayninel tococa totecuyo Dios yntlaticpohuaz ynipan credo ca çā matlactetl omome yniuhtehuatl tiquitohua yniuh çanmatlactī omomē apostolome ynoquimotecpanilique ynoquimotlalilique, caincecenme cecentetlneltoconi quimi talhuique.	
Auh ynipan credo cequiontlamantitica amo nononqua caca ynineltococa Dios ynic teotl yhuan ynic oquichtli.	
Auh yece incequintin apostolome ynçan cecemmeotlamātli neltoconi quimitalhuique yniuh quitalhui san pedro.	
Nicnoneltoquitia Dios tetatzin yxquich yhueli.	
Yn hin cacentl neltoconi: auh ynic ontetl cayehuatl yntiquitohua.	
Yn oquiyocux yn ylhuicatl yhuan tlalticpactli.	
Auh ypampa hy yntlanelto quiliztli occenca yehuelipan neci huel ipā xexeliuhtoc ymmatlactetl ōnaui articulos: yehica caçā nomatlactetl ōnahui yntlāeltoq^liz tlatolli yntixpā quimotlalilia tonātzin sancta yglesia yntechmonah uatilia ticneltocazque.	
Yece huel ycq^neltilia ynnahuatilli ynaq^n huelquimati yhuā ynhuelq^caqui credo: yn iuh q^neltilia ynaq^n huelq^mati yhuan huelq^caq^ articulos	
¶ Ynic centetl neltoconi caonimitzilhui caçace huel nelli Dios: auh ynic huelticcaquizhy nopiltze: caquitoznequicaçace ynmoyetztica huel nelli Dios yxquich yhueli quitozneq^ cahuel quimochihuilia yntleī quimōequiltia çan ytlacaquiliztica yhuan ytlanequiliztica: camoytettzinco monequi ynmaaca quimomachtili, yn maaca quimopalehuili.	
[Fol.18] Ypampa cainiquac tiquitoua: caixquich yhueli, oncan mocemitotica caixquich quimomachitia: yxquich quimo ttilia nohuian moyetztica ixquich yixpantzincoca.	
Nican huel xiquitz timotlali nopiltzine yequenin huel tonahuatil timochintin ynic cē ca tictlaçotlazq^zixquich yca toyollo ticmahuiztilizque yn ayctlami yniqualtiliz totecuyo Dios yhuan inquenin tictimacaxilizq^ ynamotzonquizqui yhuelitilitzī yhuan yni tleyo ynimahuizço ynijustica yntlaitlaic tictotlatlacalhuilizque.	
¶ Ynicontetl neltoconi, yhuā ynic etetl yhuan ynic nauhtetl ynitettzincopohui yn totecuyo dios ynquenin yeintin personame auh çace huel nelli dios: ayac momatiz yncahuelcacicaytoz yhuan inhuel cacicacaq^z ynic yuhca ycēca uei inic cēca mahuiztic.	
Çan yxquich totech monequi ynticchicahuaca neltocazq^: caintetatzin huel nelli dios, yhuan acampatetechpa moquixtia: auh yntepiltzin cahuelnelli dios ca patzinco cemicac moquixtia nitlaçotatzin Dios: caynte tatzin amo tetechpamoquixtia. Auh in espiritu sancto ca huel nelli Dios cayntechpa tzinco moquixtia yntetatzin yhuan yntepiltzin.	
Auh macihui yn ein personame cayeçace yn huel nelli dios çace ynin yeliztzin, çace yntlanequilitzin yhuan çace ynin huelitilitzin.	
Auh ynimeixtin hyn personame ycecenme huel nelli Dios amoyeinteteo çan huelce dios: yxquich yhueli yntetatzin: yxquich yhueli yntepiltzin: yxquich ihueli in spiritu sancto: cenquizca tlamatini ītetatzin, cenquizca tlamatini intepiltzin, cenquizca tlamatini in spiritu sancto, cenquizca qualli yntetatzin, cenquizca qualli intepiltzin, cenquizca qualli ī spiritu sancto.	
Auh caye amo yeintin ynixquich yn hueli, amo yeintin cenquizca tlamatinime, amoyeintin cenquizca qualtin çance huel nelli Dios çance cenquizcaqualli, çāceyxquich yhueli, çance cēquizcatla matini [Fol. 19] intetatzin yhuā yntepiltzin yhuan spiritu sancto. Auh inhyn caçan yxquichto nahuatil inic tictocuitizque ynictichicahuaca tlaneltocazque ytechcopatzinco dios, yniccenca vey mahuiztic sanctisima trinidad.	
¶ Tlamachtilli. Notatzine inhyn incencaoui ycencama huiztic yn axcan otinech molhuili ytechpatzincosanctissima trinidad ca huelmixaxilia cahuel tlacempanauia, caqui cemicahua yntotlacaquiliz, ypāpa ynacmonotlapalohua yn ytla occentlamantli ycnimitz notlatlaniliz ynitechpa çanyxquich hueltonahuatil ynticchicahuacāeltocazque, ypampa ynnehuatl mochica noyollo nicnoneltoquitia yniuh otinechmolhuili.	
¶ Temach. Yhuan yzcamoneq^ticmatiz, notlaçopiltze ī itechpa ynocnoyetetl neltocōi ynitechpohui yteoyotzī dios ytoca diuinidad, ynicō tlami yacachto chicontetl neltoconi, cayetlamātli ynto yeliztotechcaītixq^chtītlalticpac titlaca.	
¶ Ynic cētlamātlitoyeliz yehuatl ynictīemiintp^ctitlaca.	
¶ Auh ynic ontlamantli cayehuatl ynictipilhuan Dios yca yngr^a yntechmomaq^lia.	
¶ Auh ynic etlamantli toye lizcaquin yehuatl yezinitetlamachtiltzi ingl^a: yntechmo maquiliz totecuyo Dios ynompa ylhuicac yniquac tito miquilizque.	
¶ Yetlamanixtih y intoyeliz intechmomaquilia tomahuiz tlatocatzin Dios.	
¶ Ynic centlamantli toyeliz yquac techmomaquili yn totecuyo, yniquac tech yocuxin atle ytechpa techmochihuili çan yyoica initlatoltziny huan yniquac q^mochiuili ynixquich ynittalo yhuā yn amo yttalo, ynilhuicatl yntlalticpactli yhuan ynixquich ytechonoc: camochitopampa yn q^mochihuili, yhuā cahuel yehuatzī mochi q^mocēnapalhuia q^mocēpachilhuia mochipa.	
Auh ynixq^ch ytechmoneq^tōacayo yehuatzī mochite chmmoaq^lia yteicnoittaliztica: ypāpa hy tiq^tohua yhuā tictocuitia īypā īhī tlamacuil tetilianeltocōiītiq^toa.	
¶ Ynic macuiltetl neltocōi, nicnoneltoq^tia ytotecu. dios, caixq^ch q^yocoyāi q. n. criador.	
[Fol. 20] ¶ Ynic ontlamantli yeliztli, intechmomaquilia totecuyo Dios cayehuatl ynicipamiemoa ingracia, ynictechmopo polhuilia totlatlacol, ycmotocayotia sanctificador: ypāpa caotechmomaquixtili ynitlaçopiltzin yniuh nimitzilhuizçatepan: yhuan otech mopopolhuili ynixquich totlatlacol, ynyehuatl tlatlacolli ypan titlacati ynitoca pecado original, yhuan ynoccequitixcoyantotlatlacol, yniquac ypampa titlamacehua nican tlalticpac: camochi techmopopolhuilia yhuan techmomaquilia ynigracia ynicticchihuazque yn qualli yectli: caoncan techmopiltzintia ynichuel tictotlacamachi tizque yniquac yetipilhuan: Auh inhyn cayehoatl ipan ticteneuaipan tictocuitia inyeuallatoquilia articulo.	
¶ Ynic chiquacētetl neltoco ninicnoneltoq^tia īyehuatzin totecuyo d, q^motepopolhuiliāiintlatlacolli, huelmotech ipahuiliāi, q. n sanctificador.	
¶ Auh ynicetlamantli yeliztli yehuatl inquin ompantimacozque ylhuicac: cayehuatzin ynomatzinco totecuyo dios, techmomaquiliz, ynyquac techmocentlamachtiliz, techmonemactiliz ynilhuicac tlatocayotl īūpa netlamachtiloya ī gloria.	
Auhinhin achtopa quicelia intanima yntoyolia yniquac ypantitomiquilia ynigracia, totecuyo dios, ynhamotle cōmattiuhtoyollo temictiāitla tlacolli.	
Auh yniquactlamiz cemanahuac yniquac titozca lizque ynocceppa tiyolizque, quinyquac yontlamamxti yn taniman yhuantonacayo quicelizque yncemicac papaquiliztli, cahuel tlacenpapaquil tilli mochihuaz yntonacayo caquimocenpapaquiltiliz yn totecuyo dios yntaniman yhuan tonacayo.	
Auh yehica ypā tictenehua ypantictocuitia yntlachicon tetilia articulo, yntiquitoa.	
¶ Ynic chicontetl neltoconi nicnōeltoq^tia yn totecuyo dios cacemicac tetlamachtiani quitoznequi, glorificador.	
¶ Tlamach. Notlaçotatzine huelnicmahuiçohuaīvey īoui ycēca mahuiztiz ynotīech molhuili ipā acachto chicōtetl neltocōi, cahuel noyollo ytlā ōictlali, ypāpa īaxcā mixpantzinco [Fol. 21] nitlatlaçocamati ninocnelilmati otinechmocnelili, cenca nimitznotlatlau htilia maxicmonequilti yntinech mopohuililiz ynocnochicontetl neltoconi.	
¶ Temachtiani. Ynic centetl neltoconi ynicpehua ynquiyacatia ynchicontetl neltoconi ynitechpohui totecuyo dios ynic oquichtli caonimitzilhui, cayehuatl intiquitohua ynipiltzin dios. yntote maquixticatzin Jesu christo, oquichtli omochiuh topāpa yntitlatlacohuani inictechmomaquixtilix.	
Auh camonacayotitzinoco ytictzinco incihuapilli sancta maria. Auh ynic omochiuh hy, camonacayotica hamone nepanoliztica, yniuh tehuantin titlacati tlaltp^ctitlaca, caçantlan ahuiçoltica ytlachihualiztica yn spiritu sancto.	
Auh yca ynihuelitiliz totecuyo dios ynmuchipaca ynayc tzītic, ynayctlamiz in yehuatzin ytla çopiltzin oquichtli omochiuh; inhamo oquichtli catca achtopa auhyniquac oquichtli omochiuh camoycq^mocahuili ynicteotl īic dios: çanmochipa huel nelli Dios yniuh achtopa moyettzinoticatca: noyhuan huelnelli oquichtli omochiuh.	
Auh ypāpahy monequi hueltiquitztimotlaliz ynihuey tetlaçotlalitzin yniccenca otechmotlaçotili yntohuey tlatocatzin Dios ynic omoc nomatico yhuan omotepitonoco nican tlalticpac ynic techmohuecapanilhuiz, yhuā ynic quimohuecapanilhuiz totlacayo ynquimocuilico nican tlalticpac.	
Ynitechpahy titoyolnonotzazque yuantiquil namictinemizque, ynquenī huel monequititopiezque ynic amotitlatlacozque ynic hamoticcatzahuazque yniyeliz ynimahuizço yntoyolia tanimā yhuan yntonacayo ynicatlatlacolli; ynic hamo tictotlatlacalhuilizque inyehuatzin totlatocatzin yn oquimocuilico tomacehualnacayo.	
¶ Ynic ontetl neltoconi, ynonimitzilhui cauel yehuatzī ynipiltzin Dios in Jesu christo tocentlatocatzī omotlacatilitzino ytechpatzinco yn sancta maria mochipa cemicac ychpochtli ayc [Fol. 22] ytlacauh yniychpuchyotzin.	
Cainquenin tlamahuiçoltica yitictzinco monacayotitzi noco: çannoiuh tlamahuiçol tica motlacatilitzino, hamoquē ycmochiuhtzīo yn cihua pillisancta maria amoycytla cauh ynichipahualiz yichpuch yotzin.	
Auh monequi ticmatiz notlaçopiltze cainiq^c monoma yzcalitzino totemaquixticatzin Jesuchristo yntlan ynmimicque, ympāmoca laquito ynitlaçohuan apostolome cecni mocaltzacuticatca, auh hamo motlapo yntla tzacuilli hāoço vētāa, hamo nocācoyō ītepātli ynicmoca laq^to, çāhueliytic mōalq^xtitzino çannoiuh monequi ticcaquiz cainic motlacatilitzino totecuyo ynic ixillā patzīco velmoq^xti yncemmācaich puchtli sancta maria hamoic ytlacauh hamocan motlapo ynichpoch nacayotzin ynilhuicaccihuapilli.	
Cainquenī iytictzinco mocalaq^ yniq^c monacayotitzīo yn hamoq^n ycmochiuhtzīo inciuapilli çā yenoiuh inmotlacatilitzino hamoicitlacauhinicēq^zca ichpuchyotzī ītlaço ychpuchtli sancta maria. Camochipa cemicac ychpuchtli, ynayamo motlacachihuilia, yhuā initlacachihualiz pātzinco, yhuan yniq^c ye omotlacachihuilitzino.	
¶ Ynicetetl neltoconi onimi tzilhui: caiyehuatzin ynipiltzin Dios totemaquixticatzī Jesu xp^o momiquili ytech cruz [crismon] ypampa yntomaquix tiloca: auh yniquac momiquili tococ.	
Cayeticmati nopiltzine, caynmiquiztli çanyeehuatl, ynicquitlalcahuia tanima tonacayo, çan yenoiuhi ynicq^motlalcahuili ynitlaçoyoliatzin totemaquixticatzin Jesuchristo, yncēq^zcaq^lli yteunacayotzī: yniuh topāmuchihua tlaltp^c titlaca yniq^c titomiq^lia.	
Auh yniteuyotzin ynitoca diuinidad: niman ayc quimotlalcahuili ynitlaço animantzin yhuan ynitlaçona cayotzin.	
Auh ynichuel ōeltic ynca nelli momiquili: catepetlacalco tococ yninacayotzin.	
¶ Tlamach. Notlaçotatzīe cēca nitlamahuiçohua ynipāpa tīechmolhuilia: ynic cruz [crismon] titech momiquilitzino totemaquixticatzin yntopāpa [Fol. 23] yntitlatlacohuani. Ca cenca huei totlaoculiloca omochiu ypampa cenca nimitznocnotlatlauhtilia maxinech mome lahuilili, maxinech moyolpachihuitili, tleinhuel ypampa momiquilitzino Dios ypiltzī ynitech cruz [crismon]?	
¶ Temach. Cayn yehuatl hy ynicetetl neltoconi yn axcan nimitztēquixtilia, ypampa cahuel ytzī ypeuhca ynto tlaneltoquiliz, noyollocopa nimitz caquitiznequi nopiltzine, auh inichuel ticcaquiz monequi achtopa ticmatiz. Caīyehuatzītomahuiz teouh ypāpa oquī mochihuili yn ixquichtintlaca ynicq^motlayecoltilizque nican tlaltp^c, auhinçatepan quinmohuiquiliz ynompa ylhuicac: ynic q^mmocenmaquiliz ynigloria.	
Auh achtopa yehuantin quinmochihuili yn achto totahuan atlemaytlan ypantlatlacolli, yctenticatca ynigracia Dios yhuan intlamatiliztli cenquizca qualtin.	
Auh caçannotiuhque techmochihuilizquia yntipilhuā yntlacamo tlatlacohuani yehuantin achto totahuan, yntlahuelquipiani ytenahuatiltzin Dios. Auh ypampa tlatlaco ynachto tota adan, ynic quiqua yxuchi quallo yntlamatiliz quahuitl: ynic miximati ynqualli yhuan aqualli: ynquinmocahualtili totecuyo Dios ynic ayc quiquazque: notehuantī yntipilhuan otitlatlacoque.	
Caiuh quimitalhuia yn apostol san pablo: caixquichtin otlatlacoque yniquac tlatlaco inachtotota ypampa caytzin ypeuhca ītotlacamecayo yn tixq^chtī cemanahuac titlaca: cahuel ytechtipeuhticate ca ytechpatiq^zq^: yniuh tepilhuā ītechpa q^ça īnelli yntatzin.	
Auh intotatzin adan timochintin ypan techcauhtehuac ypantitlacati yntlatlacolpe uhcayotl ytoca pecado original, q, n, cayctiyaohuan tito chihua yn totecuyo Dios: amotictohuellamachtilia yntitlatlacouani ypampa yntla tlacolli ypan titlacati.	
Auh çan quezquintin ynsanctome ynoquimmocnelili totecuyo Dios, yn ochipahualoque ynoc ymitic yn nahuan ynq^mmochipahuiliynitechpa tlatlacolpeuh cayotl: auh [Fol. 24] yniquac motlacatilique camoipan yntlatlacolpeuh cayotl motlacatilique yniuhq^ san juan baptista.	
Çace ynitechpahy tlatlacolpeuh cayotl, yhuan initechpa occequitlatlacolli intehuantin ticchihua: caotech momaquixtilitzīno intotemaquixticatzī Jesu xp^o ycaīitlayhiyohuilittzin ynitlaçomiq^tzī.	
Auh macihui in totecuyo dios inhuel techmopopolhuilizquia yntotlatlacol yn amoimiquiztica totecuyo Jesu christo yntlaquimonequiltiani yece çan ypampa ynic huelq^moxtlahuiliz yntemamauhti chcahuac y justicia cenca omonec ynic omomiquilitzino ytech cruz [crismon] ītote, Jesu xp^o.	
Yaic acace in atle ytlatlacol quimoyolcehuiliz ynitlaçotatzin Dios, yhuan ynic yehuatl quitzacuaz quixtlahuaz yn achto tota ytlatlacol: yhuan intotlatlacol yntipilhuan intitlatlacohuani.	
Ynic huel techmotlaçotiliz tote, dios yhuā ynic hueltipilhuā ypā techmomachitiz: techmomaq^liz ynigr^a, ynic huel tiq^cnopilhuizq^ yn gloria.	
Auh inyehuatzin hy yntopāpa momiq^li amoçaniyo oq^chtli yez, çan noyhuan huelnel liteotl ynhuel tlaçotli ynamotle ynamic ytlachihualtzin yhuā yteyolpachihuitilitzī.	
Auh tel ocnomiec tlamantli ypampa yn omonec ynic omomiquilitzino ytech cruz [crismon] totemaquixticatzin Jesu christo.	
¶ Tlamachtilli. Cacenca otinech moyolpachihuitili notatzine nimitz notlatlauhtilia maoccequi xinech molhuili yn huey yn ohui yn mahuiztic tlatolli.	
¶ Temachtiani. Ynic nauhtetl neltoconi cayehuatl ynic moneltoca, cainiquac momiquilitzino motemohui mictlā ynfiernos quinhual moquixtilito ynīyolia yn qualtī tetahuā ynōpa q^mochieliticatca.	
Auh monequi nican tiquitz timotlaliz, cahamoçan iyoque quimmomaquixtili yn totecuyo Jesu christo, yn aquique oyuh tlacatque ynhualmohuicac nican cemanahuac canoyehuantin inyenepatlacatque yniquac oyuh quimo chihuili yn achtotota yn achtotōa yhuā inquītlacatizque [Fol. 25] ynixquich cahuitltlamiz, cemanahuac, camuchīti oycma q^xtiloque ynitlaçomiq^tzin. 	
Camuchoatzantimanca yn ilhuicatl ynixq^ch cahuitl ayamo hualmohuica temaq^xtiani, caq^n yq^c q^motlapolhui.	
Yehica cain yehuecauh inq^ltin ynitlapepenalhuā Dios, yniquac ypammomiquiliaya ygracia ynitlaçotlaloca totecuyo Dios, yntlacayemo caxitiaya ynin tlamacehualiz ōpa muchipahuaya ynpurgatorio, auh çatepan oncā mocahuaya yntlalli ytic ynitoca yoca limbo.	
Oncan tlayohuayan mixtecomac caltzaucticatca, ompa q^mochieliaya yn ixq^chcahuitl hualmohuicaz ynnelli temaquixtiani, ynic q^nmomaquix tiliz yhuan quinmotlapolhuiliz ynilhuicatl ompa quimmohuiquiliz.	
Yehicatiquitohua yhuan tictocuitia ynipāhyneltocōi caomotemohui yn mictlā ynfiernos, yhuā q^nhualmoq^xtili ynīyolia ynq^ltī tetahuā yn ōpa q^mochieliticatca.	
¶ Ynic macuiltetl neltoconi yn onimitzilhui, açotiq^lnamiqui (nopiltze) cayehuatl ītiq^tohua caī[--]q^c momiq^[--]zīo totemaq^xticatzī, yeilhuitica yn mōomayzcalitzīo mōomayo liti ynintlanmimicque yxcoyan ychicahualiztica.	
Cainitlaçoanimantzin occeppa yytictzinco mocalaqui ynitlaçonacayotzin, ypampa ynic huel quimoneltililiz camoçanio yntaniman canoyhuan yntonacayo quimocen tlamachtiliz ynompa ytlatocachantzinco ylhuicac.	
Cainqualtin ynitlapepenalhuan Dios, muchītin quimo cuilizque yn cemicac papaq^liztli yniquac mozcalizque yniquac tlamiz cemanahuac.	
Auh inaqualtin yn ayectin yntlatlacoanicanomozcalizque, çan ypampa ynicyazque mictlan ynfiernos, ompa cemicac tlayhiyohuiltilozque.	
¶ Tlamachtilli. Tlaxīcchmolhuili nimitznotlatlauhtilia (notatzine) yniq^c titozcalizque timochintī campa titotla lizque campa tīemizque? cuix occeppa tihualazque ynnicā tlaltp^c titotlayecoltiquihui?	
¶ Tem. (Notlaçopiltzine) [Fol.26] cayehuatl techcaq^tia ynic chiquacentetl neltoconicaizcatqui ynquitohua.	
¶ Ynicchiq^cētl neltoconi, ca iniquac omozcalitzīo totecuyo ōpohualylhuitica motlecahui yn ylhuicac yn ōpa achtopa hualmohuicac, cāo ōpa motlecahuizq^ īixq^chtī yehuātī q^ltī yectī, auh ynīnacayo yhuā ynimāimā mocemitq^tiaz ynohuel ōtlā cemāahuac.	
Auh yn axcan çanocyyo ynimaniman yninyolia yecnemi liceque mopapaquiltia yhuā motlamachtia, ynompa ynilhuicac ynintlanangelome yn ilhuicac chaneque.	
¶ Ynic chicontetl neltoconi, caomotlalitzinoto ymayeccāpa ynitlaçotatzin Dios yxquich yhueli.	
Auh macihuī totecuyo dios ynicteotl amotleymayeccan yhuā amotleiyopoch ītiuhq^ titlaca ypāpa, caamonacayo, camotq^tica spiritu, auh ypāpa ynitlaçopiltzin yntotema quixticatzī Jesu xp^o ynic yhuantzinco ynitlaçotatzin yhuanspiritu sancto, yn ompa ilhuicatlytic quimotlamachti tica ynixq^ch ynecuiltōoltzin ynetlamachtiltzī yteucyotzī ytlatocayotzī, ypampa hyn mitohua caymayeccampatzī comoyetztica, cainixq^ch hin netlamachtilli ypanmocaqui ynimayeccampatzinco.	
Auh niman ycmitohua ynçā yeno ipā hyn neltoconi caompa hualmehuitiz quintlatzōteq^liquiuh ynyolque yhuan ynmimicque quitoznequi.	
Cahuey ynihuelitilitzin ytech hualyetiaz hualtenyotiaz hualmahuizçotiaz hualmotleyotitiaz huallatocayaz ynihueytlatocayo, ychualmotlamachtitiaz yniuhmoyetztica ylhuicac.	
Auh ypampa cayehuatzin techmomaquixtili, huel ytettzinco pohui huel yneixcahuiltzin ynic yehuatzin totetlatzontequilicatzinyez, yhuan ynic huel quimmotlacuep cayotililiz ynqualtin yectin, yhuan yniccemicac quinmotla tzacuiltiliz yn aqualtin yn ayectin yhuan ynmictlan tlayhiyohuiliztli.	
¶ Ocayehuatlhy. Notlaçopiltze īhuel īnahuatil mochītī xp^iāome ynquīeltocazque ycamuchi inyollo, yhuā huel quimocuitizque yntlatoltica [Fol. 27] ynic huelmomaquixtizq^: yniuh quimitalhui yn san pablo apostol.	
Yehica yn axcan notlaçopiltze mamoyollocopa ximotlā quaq^tza yhuan ximomāepano, ylhuicacpa xitlachia: yn moyollo ynmotlalnamiq^liz ytech xiccētlachielti yngloria: huel ixq^ch ica moyollo ticmo cuitiz yn hyn tlaneltoq^liztli.	
Auh momoztla oppa cemilhuitl tiq^toz yn credo, yhuan ycuepca ycamochi moyollo: ceppa yohuatzīco yniquacti hualmehuaz: ynocceppa yq^c inyeteotlac, yniquac yetimotecaz, auh niman tiquitoz yn hyn cenca qualli tlatlatlauh tiliztli. Oracion	
¶ Totemaquixticatzīe Jesu christoe mochipa noyollo axcan ninonetoltia mixpantzinco ynic huel ipānīemiz yhuā ypānimiquiz yn sancta fee catholica: inyehuatl ītlaneltoq^ liztli yn axcan oniquito yhuā onicnocuiti: yhuan niccemitohua canicnopieliznequi ynixquich motenahuatiltzin.	
Cenca choca noyollo yn ipāpa yn amo huel onicpix inyeixquichcahuitl tlalticpac oninen: cacenca onimitznoyolitlacalhui axcan huel ninocemixnahuatia (noteohue notlatocatzīe) ynic aocmoceppa nimitz notlatlacalhuiliz, ynixq^ch cahuitlocnīemiz: yhuā nictlalcahuiz yntleī teyolehua yhuicpa tlatlacolli.	
Nonic cemitohua caninoyol melahuaz mochi niq^toz ynno tlatlacol, ixpā īteyolcuitiani, yniq^c nechmonahuatilia sancta ygl^a: yhuā nicchihuaz yntlamacehualiztli ynnechmomaq^liz, yniuh notechmōequi ypampa notlatlacol.	
Auh ynic huel nicchihuaz yn ixq^ch yn oniq^to, macencatla cahua yn moyollotzin, nimitz notlatlauhtilia (notecuiyoe notlatocatzīe) maxīechmopa lehuilitzīo maxīechmomaq^litzīo īmogr^a, maiuh mochiua.	
¶ Tlamachtilli. Cenca otinechmoyollalili yntimahuiz tililonitinotatzī: nictlatlauhtia yn moyollotzī motetlaço tlalittzin, ynipampa otinechmomelahuilili yn oypan tine chmixtlamachtili ynineltoco catzin totecuyo Dios.	
Cahuel niquilnamiqui, achtopa otinechmolhuili yntlaneltoquiliztli [Fol. 28] cayc yetlamantli toyaotlatqui ynic tiquimpanahuizque toyaohuan.	
Muchipa huel nicnocuitlahuiz, ynic niq^tq^tīemiz yniuh otīechmomachtili: matotecuyo d, mitzmotlaxtlahuili A.	
¶ Ynicetlamātli capt^o, ypan motēehua, ynchicōtlamantli sacramentos, ynq^mopielia tonantzin sancta yglesia, ynqui mocelilizque christianome.	
¶ Temach. Ynichuel timoyollo tlalpaltiliz, ynic huel timochicahuaz (nopiltzīe) ynīhuicpa moyaohuā, yhuā ynic hueltiq^ttaz ynhuey ytetlaço tlalitzin tote, Dios ynictech motlaçotilia, ynaxcā nimitzil huizneq^ occētlamantli huey ytetlaocolilitzin yteicnelilitzin ynotopā q^mochihuili.	
Caniq^tta, yn moyollo ytech huetzi ynitlayecoltiloca ynt. Dios, yhuā ypātīemizneq^ yn q^lli yectli nican tlalticpac. Auh yn hyn yncēca huei ynitetlaocolilitzī ynotechmoma quili tomahuizteouh, cayehuatl yn sacramentos, ynitech oquimocahuili sancta yglesia yctotlan monemititzi nohua ynyxquich cahuitl nican tlaltp^c tinemi.	
¶ Tlamach. Tleinquitozneq^ sacramento notatzine: camo huel niccaq^ ynin tlatolli, nimitznotlatlauhtilia maxinechmocaquitilili.	
¶ Temach. Xicmati nopiltzīe caī sacramēto ynic tinechtlatlāia caq^tozneq^ cētlamantli machiyotl nezcayotl huelpa nineci ycticcaq^ ycmōez cayotia ynoccētlamātli ynamotiq^tta ynipā q^mochihuilia tanima t. D. yehuatl ynigr^a, ynipā tictocelilia sacramētos.	
¶ Tlamach. Auh q^zq^tlamātli ynsacramētos notatzīe, ca nelcēca tlaçotli yhuā cacēca mahuiztic mōeq^ nicmatiz q^zq^tlamātli?	
¶ Temachtiani. Cachicōtla mantli nopiltze cayehuatl hī.	
¶ Ynic centetl, nequaatequi liztli, ytoca baptismo.	
¶ Ynic ōtetl, teoyotica techi cahualiztli, ytoca cōfirmaciō.	
¶ Ynic etetl, cayehuatl yniceliloca ynacayotzin totecuyo ytoca comonion.	
¶ Ynic nauhtetl, tlamacehua liztli, ytoca penitencia.	
¶ Ynic macuiltetl, tlatzaccan teoyotica tetechalahualiztli, ytoca extrema vncion.	
[Fol. 29] ¶ Ynic chiq^cētetl, teopixcayotl, ytoca orden sacerdotal.	
¶ Ynic chicōtetl, nēamictiliztli, ytoca ordē d^ matrimonio.	
¶ Auh monequi ticmatiz nopiltze, caī hyn chicōtetl sacramētos, yuhq^mmachicontetl teocuitlatecōtzītli ypampohui huelcēq^zq^ huel motq^tica cozticteocuitlatl, cēca tlaçotli mahuiçauhq^ techmocahui lilitia yntotemaq^xticatzī Jesu xp^o nicā tlaltp^c: ytech q^mo cahuiliynsancta ygl^a, auh ca ōcā otechmocahuilili tehuac cenca mahuiztic teoyotica pahtzintli, ycpahtiz intoyolia yniq^c tlatlacoltica mococoz.	
¶ Tlamach. Notatzīe, macamo ycnimitznoteq^pachilhuiz ynnotlatol: huelnicmati cacēca mahuiztic huey ohui tlatolli yntinechmolhuilia: matlacahua yn moyollotzin maxinechmomelahuilili.	
¶ Temachtiani. Caypampa yn, occenca nimitznotlaçotilia nopiltzetlaxiccaq^ caquimi talhuia ynsalomō yniq^c ytla yctictlatlāiztlamatini: cacē ca ycmitztlaçotlaz. Mōeq^ ticmatiz notlaçopiltze caynye huatzī D, ynic cēca otechmo tlaçotili: techmocahuililitia yn chicontetl sacramentos nican tlaltp^c, ytech q^mocahuilitia yn sancta yglesia, y pāpa ynipalehuiloca taniman.	
Auh cahuel īnahuatil ynixq^chtin xp^ianome, yniq^c yeixtla mati, yntēcoquimatizque, q^moyollotizque: yniuh intech moneq^ quimatizq^ neltoconi. Ypāpa camuchi tlacatl ytechmoneq^q^moceliliz: auh intlacamo quimati yntlein quimocelilia, camohuel quiceliz yn iuh ytech monequi.	
Auh xicmati (nopiltze) caī hīsacramētos, yctechmomaquilia yn to. dios, ynitequaltililiz ynitechicahualiz ytlayhiyohuilitzī, ynimiq^ttzin totemaquixticatzin Jesu christo: yhuā yctictocelilia ynteoyoticaiyoliliz taniman.	
Ca izcatq^ yniccēca otechmo cnelili t, d, yntixp^iāome: caotech momaq^li yniteōahuatiltzī, ynicticpiazq^: yhuā ōotech momaq^li ynhyn chicōtetl sacramētos: cāoipāpa ynic huel ticpiazq^ īyehuatl ynitena huatiltzī yca ynigr^a, ynticcelia ipā sacramentos. Auh ynhynsacramētos, caoq^motlalili oq^motecpāili yntotemaq^xticatzī Jesu xp^o: ypāpahy yn [Fol. 30] quenin tecpantiuh ynemiliz tonacayo; çannoiuh tecpantiaz yninemiliz taniman, ynniuh axcan tiquittas, ticcaquiz.	
¶ Yniccētlamātli sacramēto ōimitzilhui cayehuatl yncēq^zcaq^lli neq^ateq^liztli, ytoca baptismo, ycteoyotica titlacati, yhuā ycytetzīco ticetia ītot, Jesu xp^o: yhuā ycitech tōpachihui yniteq^ltiliaya ytlayhiyohuilitzī. Auh huel ōcā yctiypilhuā titochihua: yhuā ōcā ynomatzinco techmomaq^lia yntlāeltoq^liztli: yhuan ynocceq^ yectihuani, q^ltihuani yhuā yngr^a. Noyq^ctictotlaq^mmaca īxp^iāoyotl yxpātzīco D, yhuātitōeltoltia ynic huel tictotlayecoltilizq^: yhuā ynictiq^n yaochihuazq^ yniyaohuā, yca yniyaotlatq^tzī s, c, [crismon] yniuh tlacpac otiq^toq^. 	
Yhuā ōcā yctechmomachiyotilia ynitemachiyotiayatzī yn charater, yuhq^mmacitlalī cuepōtica: ytechq^motlalilia yntaīā: yniuh achto oticmelauhq^. Nicā huel neci, caī huey nahuatilīixq^chtī nohuiyā cemāahuactlaca yntoq^chtī yncihua, ynpipiltotōtiyn yehuehuein, ynicmoqua atequizque: auh intlacamo moquaatequizque, caypampa cemixnahuatilozque.	
Yehica caintlaneltoquiliztli yhuan ytenahuatiltzin Dios: camochi tlacatl ynahuatil muchihua ynic huel q^piazque yniquac yeomachtiloq^.	
Auh ynhin tlaneltoquiliztli yhuan ynteonahuatilli: yq^c ticcelia yniquac titoquaatequia yniuh otiquitoque.	
¶ Ynic ontetl sacramento, ca yehuatl ynteoyotica techica hualiztli, ytoca confirmaciō inhin cayctech motlapihuililia ynigracia in totecuyo Dios yntechmomaquilia yniq^c titoquaatequia, yhuantechmomaquilia huey yācuic chicahualiztli: ynic hueltiticalizque yninhuicpa toyaouan: yhuan inic titoquichquetzazq^ ypā tlāeltoq^liztli: yhuā ypā ynipieloca teonahuatilli.	
Ypampa hy nopiltze moneq^ ticmatiz, cain totecuyo Dios hueltechmotlaquauhnah uatilia ynicticcelizque ynhin sacramēto teoyotica techicahualiztli: çace ītlaaca amoq^ celizneq^z cacēca huei temicti anitlatlacolliq^chihuaz: auh [Fol. 31] tel intlaipampa tlamacehuaz catlapopolhuiloz.	
Auh ī aquī amōimā moq^ate q^zneq^z, çānimā amohuelmomaq^xtiz amōohuel tlapopol huiloz, macihuinelcēca ipampa tlamacehuaz ytlatlacol. Auh ipampa hin centlamātli machyotl mixpan nictlalia.	
Cayeticmati nopiltze, caayac huelnemiz nican tlalticpac yntlacamo achtopa tlacatiz yniiticpa ynantzin, cainic huel tlalticpac nemiz, yninacayo monequi achtopatlacatiz.	
Caçannoyuh totechmōequi achtopa teoyotica occeppa titlacatizque nequaatequiliz tica, ynichuel teoyotica tinemizque nican tlalticpac.	
Auh ynquenin piltzintli ynquin motlacatilia huel ytech monequi ynquimochichitiliz ynantzin ynic huapahuaz yhuan ynic huelnemiz nicā tlalticpac (ypampa ynayamochicahuac yn occeltic ynacayo yniquac motlacatilia) ca oncan cana ynichicahuaca yhuan ynihuapahuaca yca ynichichihualayo ynq^momaq^lia ynātzī, çānoyuhq^ yn aq^n omoq^ateq^ ynquin yācuican otlacat teoyotica ynica cenq^z caqualli baptismo huel ytech mōequi ymtechicahuaya yhuan ynitehuapahuaya yny sacramento cōfirmaciō yn techmomaq^lia tonātzī sancta yglesia, cayc q^mohuapahuilia ycquimochi cahuilia ynta niman, ynic huel tictocuitizq^ nelli tlaneltoquiliztli, sancta fee catholica inteixpan, anoço ychtaca, ymmanel ypampa timictilozque.	
Noyhuan oncāmochicahua yntanima, ynicquipiaz yntenahuatiltzin Dios, yhuan ynic huel quichicahuacatopehuaz ynixquich ytenepachihuiliz yhuan yteneyehecoltiliz tlacatecolotl.	
(Nopiltzīe) cuixoticmocelili yniōtlamāixtihy sacramētos inaxcā q^n onimitzōmelahuili.	
¶ Tlamachtilli. Caquemaca (notatzīe) caonicceli ynica itetlaoculilitzin dios, maxine chmolhuili ynocquezq^tetl sacramentos, cacenca mahuiztic ynticmitalhuia.	
¶ Temachtiani. Ynic etetl sacramento, cayhuatl yniceliloca ynacayotzin totecuyo Jesu christo, ynitoca [Fol. 32] comunion, anoço eucharistia quitoznequi qualli yectli gracia.	
Cain oncan ticcelia cencama huiçauhqui huel quicempanahuia yn occequisacramentos.	
Yzca ypāpa caīiq^cticcelia yn occeq^ sacramētos caōcā ticcelia ynigracia totecuyo Dios yhuan yn occequi yectihuā iqualtihuani ytoca virtudes.	
Auhiniq^ctictocelilia yehuatl sanctissimo sacramēto caoncā tictocelilia inhuel yehuatzin ynq^motemaq^liani yectiliztli ynq^ltiliztli yngr^a, cahuel yehuatzin yntotemaquixticatzin Jesu xp^o, nelli Dios yhuā nelli oquichtli, in huel ytettzinco cēquiztica ynixq^ch netlamachtilli necuiltonolli.	
Cayeuatlhy (nopiltzīe) yn teoyoticaiyauh ytlaqual taiman, auh ynhī yehuatl ycyol tinemohua yehuatl mochitlacatl ycmochicahua ycmohua pahua ynipanin sancta yglesia, yhuā ycipan nemohua tetlaçotlaliztli nican tlalticpac yehica cahuel nelliteoyotica ytlaqual intaniman.	
Auh ypāpahi yntotemaqui xticatzin Jesu christo, otechmocahui[--]tehuac ynin sacramēto comunion, ypan ynezca in castillā tlaxcalli yhuan in castillan vino, auhcanelli oncan moye ztzinotica ynitlaçonacayotzin yhuan ynitlaçoyeçotzin in totecuyo Jesu xp^o huel oncā tlamahuiçoltica yytic moyetztica intleīpani tiquitta.	
Yhuan monequiticmatiz nopiltze, caotechmotlaquauh nahuatili in totecuyo Dios, ynicticto celilizq^ īyehuatlhy cencahuey sanctissimo sacramēto, ynicpahtiz yhuā ycyo liztāima, yhuā yntōātzī sancta yglesia achtopa techmomelahuililia yhuā techmona huatilia, ynic cecexiuhtica tictocelilizque yniquac pascua ynipā ynezcalilitzī totecuyo.	
Auh yn axcan notlaçopiltze, monequi tiquitztimotlaliz ypan timoyolnonotzaz incencahuey ynitetlaçotlalitzin ynictech motlaçotilia totecuyo Jesu xp^o, yhuā inic otech momaq^li yncenca mahuiztic sancto sacramēto, auh cahuel yehuatl īitlaçōacayotzī ynic nototechq^mopohuilia ynmo miq^litopampa ytech cruz [crismon] [Fol. 33] yuan vel yehuatl ynitlaçoye zçotzin ynoncanquimonoquili ynictechmomaquiliz cemicac nemiliztli, velyehuatl yn techmomaq^lia ynicticto qualtizque tictitizque.	
Yehica (notlaçopiltze) xicmati, cainiquac acaquimoceliliz nequiinyehuatly cencauei sacramento velinauatil ynic achtopa mochipauaz yxpan inteyolcuitiani ynitechpa initlatlacol, yuan ypampa tlamaceuaz.	
Auh ītlacamo iuhquichiuaz cacenca quimoyolitlacalhuiz in totecuyo Dios: yniuh quimoyolitlacalhui judas, caompa yuan tlayhiyohuiz yn mictlā ymfiernos, canel noçoiuhquin atleipan quitta, çanqui motelchiuilia ynitlaçonacayotzī tot, Jesu xp^o yniuhqui motelchiuili yehuatl judas.	
Cayeonimitzilui (nopiltze) cainyehuatly velytlaqual ychicauaca yntanima, caipampa yn totecuyo Jesu christo: oq^motlalili yuā otechmonezcayotilili yn nicā tlaltip^c, ypā īcastillā tlaxcaltzintli, yehica caintlaxcalli mochipa ytech monequi yntonacayo ynic veltinemizque nican tlaltp^c.	
Çannoyuin ynticcaquiz, cain sanctissimo sacramento, cēca ytechmonequi yntanima, ynotitoquatequique ynteoyotica otitlacatque yca cenquizca qualli yatzī totecuyo yniuh omihto.	
¶ Ynicnauhtetlsacramento, cayehuatl yntlamaceualiztli ytoca penitencia.	
Auh inic occēca veltiquittaz ynquenin cenca otechmotlaçotilitzino totecuyo dios, monequi ticmatiz.	
Cain nican tlalticpac tonemiliz yuan intonacayo camoçā yeiyo ytechmonequi ītlaqualli çānoyuan inphatli, yehica camiecpa totechmotlalia in cocoliztli, yccenca totechmo nequi in pahtli inictitopahtizque.	
Auh ypampay otechmocaui lilitzinotia in totecuyo Jesu christo, inyehuatl ynic nauhtetl sacramento penitēcia, caoncan ipammopia patzintli, ypahtica tanima, yhuicpatla tlacolcocoliztli.	
[Fol. 34] Auh īiuh mochiuani yniquac titococoua catotechmonequi ynipayotonacayo, yuan inticitl techmacaz yctechpaleuiz ynicueltipahtizque, çānoiuh monequi ticchiuazque ynipāpa ycocoliz tanima īyehuatl intemictiani tlatlacolli, ynic vel ytechpatipahtizque cēca totechmonequitlamaceualiztli yuan techmacaz yctechpatiz inteoyotica ticitl ynteyolmelauani.	
Auh inoncan timaco gracia ycpoliui ynixquich totlatlacol ynoticchuihque ypan tonequatequiliz. Auhinyehuatl yn oquichiuque yeuehueytlaca yniquac ayamoquaatequia, caocmomonequi ycmoyolmelauazque, yehica caopoliuh nequa tequiliztica.	
Auh inyehuatly, sacramēto penitēcia, neyolmelaualiztli, xicmati (notlaçopiltze) catoueinauatil yctechmotlaq^uhnauatilia in totecuyo dios, ynictitoyolcuitizq^, auh ītonātzī sancta ygl^ia techmomelauh, caylhuilia yuātechmotlaq^uh nauatilia, ynicticcelizq^ ceppa incexiutica.	
Ynhin nauatilli cayeuan ynnauatil inyeuel ixtlamati inyeuehueitlaca intoquichtin, ynciua, inyeinyollo commati, yntlein temictiani tlatlacolli.	
Auh yni nauhtlamanixtihy sacramentos, nequatequiliztli, yniceliloca sacramento, yuan tlamaceualiztli, yhuan yn confirmacion, camochitlacatl ynauatil ynquiceliz, yniuh otiquitoque.	
Caynitechpaytlamaceualiztli, sacramento, cayetlamantli monequi ticchiuazque ynicvel ticcelizque.	
¶ Ynic centlamantli, titotequipachozque titlaocoyazq^, ypāpa ynixquichtotlatlacol.	
¶ Auh ynic ontlamantliticmelauacaytozque ynixquich totlacol, atleticpinauiz cauazque ixpan inteyolcuitiani.	
¶ Auh ynic etlamantli, ypāpa titlamaceuazque yniuh techmonauatilizteyolcuitiani, catel çatepan vel nimitzmelauh cacaquitiz.	
¶ Ynic macuiltetl, sacramento, cayehuatl yntlatzaccā teoyotica tetechalaualiztli [Fol. 35] caitech q^motlalili tot. dios īq^ltiliz yectiliztli, ynicq^mocē cauiliz yuan ynic q^mocenchipauiliz yn tanima ytechpa yn occequi tlatlacolli yn amo molnamiqui.	
Auh ynin sacramento, extrema vncion canoyuan tonauatil cano yctechmōauatilia yn tonantzī sancta yglesia yntic celizque intlatiuelitizque, yn iuhtechmonauatilia ticcelizq^ yehuatl confirmacion, yniuh omitotlacpac.	
¶ Auh yn ocontetl sacramento ynteopixcayotl, ytoca orden sacerdotal yuā nenamic tiliztli ytoca mat^monio, camo mochitlacatl ynauatil çante yollo tlama yncelilo.	
Auh xicmati (nopiltze) cayn ic acateupixcayotl q^celia, caipampa ynicteuyotica quintlacatiliz, ypiluā ynica sacramentos ynquimopielia sancta yglesia.	
Yehica caīixq^chtin ynq^nqua tequia ynquinyolmelaua yn āoço quimmachtia yn anoço cōfirmaciō q^mmaca yuā occe quisacramētos, camochintin teuyotica ypilhuā mochiua.	
Auh ynquicelia sacramento matrimonio, cayeuatl ypampa monamictia ynicmopiluatizque, ynic tlapiuiazque tlalticpactlaca, nenamictiliztica yuan nenepanoliztica.	
Auh ypāpa (notlaçopiltze) ynimonteixtiyn sacramētos, cencamōequi ipampa ynitla piuiloca tlacamecayotl, ynic amotlamizque tlalticpactlaca, maciui amouel tonauatil ticecemme, ticcelizque, ynin tonauatil ticcelizque ynmacu iltetl sacramentos.	
¶ Tlamachtilli. Cayeoniccac (notatzīe) ynotinechmol huili catoueinauatil timochītin ynticcelizq^ macuiltamantli sacramentos yn achtopa oticmoteneuili, auh caonicceli ynnauhtlamātli, yca initetla oculilitzī Dios: yuā nicce mitoua, canonicnoceliliz yntlamacuiltetilia sacramento, yniquac yeninomiq^lizneq^z.	
Auh initechpa yn ocontetl, maocipā ninoyolnonotzaz yuā maocnitlatlaniz, yncatlehuatl notechmonequinicceliz.	
¶ Temachtiani. Cayequalli (nopiltzine) cēcanicq^llitta yntiquitoua ynq^ntepan ipā [Fol. 36] timoyolnonotzaz, yuan titla tlaniz, yncatlehuatl motech monequiz.	
¶ Ynic nautlamātli capt^o, ypā yculiuhtica yntleī vel ynauatil īxp^iāo ynq^piaz nicātlaltp^c, yuā yntle iq^mōemiliztiz yn ixq^ch cahuitl nemiz.	
¶ Tlamachtilli. (Notlaçotatzine) caotinechmomachtili, otinechmocaquitili ynqueninninomachiotiz yuā ynquenin ycninoyaochichiuaz inte oyotica yaotlatlquitl, yuan intlein velnicneltocaz, yuan inchicontlamantli sacramentos ynnotechmonequi nicceliz.	
Auh ynaxcan cēca nimitznoc notlatlauhtilia noyollocacopa maxinechmolhuili tleīnicchiuaz nicantlalticpac, auh catleuatl ynnicpiaz ynuel nic nonemiliztiz ynixquichcauitl nicantlalticpac ninemiz, ynic amoçannēq^çaz nōemiliz.	
¶ Temachtiani. Y yehuatl ynaxcā yctinechtlatlania (notlaçopiltze) yncacenca motechmonequi yuan inmochintin christianome, ynuel quimopielizque yuan quimonemiliztizque, yn ixquichcauitl nican tlalticpac nemizque, cayetlamantli.	
¶ Ynic centlamantli, vel macicapiaz ynitenauatiltzin totecuyo Dios.	
¶ Auh ynicontlamantli, vel pialoz ynitenauatiltzin tonātzin sancta yglesia.	
¶ Auh inicetlamātli, velchiualoz velmotequipanoz yntetlaoculiliztli.	
Yni etlamanixtihi cacēca mochitlacatl ytechmonequi inq^ chiuaz, ynic vel momaq^xtiz.	
¶ Tlamachtilli. Caticmital uitzinoua (notlaçotatzīe) ca ini etlamanixtihy cenca tote chmonequī ticpiazque, ticchiuazq^ ynic velmomaquixtiz taniman, ypampay cenca nimi tznotlatlauhtilitzinoa matla caua moyollotzin ynic cecentlamātlitīechmomelauililiz.	
¶ Ynic centlamantli, catic mitalhuia velpialoz ynitena uatiltzin totecuyo dios, quezquitetlhin ynitenauatiltzin (notatzine)?	
¶ Temach. Xiccaq^ (notlaço piltze) caī ixquich ytenauatiltzī [Fol. 37] dios, yuā yn occeq^miectla mātlitenauatilli, çāmochiitech tlachia yntetlaçotlalizna uatilli, auh intlaticcētlalicā caçā occāq^ztica ycçā vel ontlamantli intonauatil.	
Ynic centlamantli, tictotlaço tilizque intotecuyo dios ynipan ixquich itlachiualtzī.	
Auh inicontlamantli, tiquin tlaçotlazque yntouampouā iniuhtitotlaçotla.	
Auh intlauel cecentetl ticpo uaca yntonauatil, camatlactetl, camatlaccanquiztica.	
Ynyacachto etetl, velitettzī copoui ynitlaçotlaloca yuan īimauiztililoca ītotecuyo D.	
¶ Auh īocchicontetl, ytechpoui ynintlaçotlaloca touampouan, caizcatqui.	
¶ Ynic centetl, ticmotlaçotiliz, yuā ticmomauiztililiz, çā ce Dios.	
¶ Ynicontetl, amotictlapicteneuaz ynitocatzin.	
¶ Ynic etetl, in domingotica yuā ilhuitlipā xitlateumatiz.	
¶ Ynic nautetetl, ymmotauā monauantiquinmauiztiliz, tiquintlacamatiz.	
¶ Ynic macuiltetl, ayac momacmiquiz, amotitemictiz.	
¶ Ynicchiq^cētetl, amotaha uilnemiz, amotitetlaximaz.	
¶ Ynic chicontetl, amotichtequiz.	
¶ Ynic chicuetetl, amotitetētlapiquiz, amotetech tictla mizintlatlacolli.	
¶ Ynic chicunauhtetl, amoti queleuiz ynteciuauh in anoço çaniuhnemi.	
¶ Ynicmatlactetl, amotique lehuiz yntetlatqui ynteaxca.	
Cayehuatly (nopiltzīe) ynitēauatiltzī totecuyo dios, yn techmonauatilia ticpiazque.	
¶ Tlamach. Auh initeuaua tiltzin tonātzī sancta yglesia q^zq^tetl, auhquenami (notatzine) maxinechmolhuili.	
¶ Temachtiani. Camacuiltetl, (nopiltze) cayzcatqui.	
¶ Ynic centetl, ticcaquiz missa yn domingo yuan ilhuitl ipan pialoni.	
¶ Ynicōtetl, timoyolcuitizixpā īteyolcuitiāisacerdote (cecexiuhtica,) yuā iquac intimococoua anoçotohuiti ipāpa miquiztli.	
¶ Ynic etetl, ticmoceliliz yn sancto sacramento, yniquac pascua resurrecion.	
[Fol. 38] ¶ Ynic nautetl, timoçauaz yniq^c q^resma, yuā inizq^pa motenauatilia sancta yglesia.	
¶ Ynic macuiltetl, tictemacaz indiezmos intlamatlacte tilia, yuan primicias (quitoz nequi) intlein yacattiuh mochihua.	
Cayehuatlhi (nopiltze) initenauatiltzin tonantzin sancta yglesia, yn cenca totechmonequi ticpiazque, inic vel titomaquixtizque, caneltonātzin ytenahuatiltzī, cacēca totechmonequi tictotlacama chitizque.	
¶ Tlamachtilli. Auh intetla oculiliztli (notatzine) quezquitetl catlehuatl, maxinech molhuili?	
¶ Temach. Camatlactetl onnaui, auh oncam moxeloua.	
¶ Yn acachto chicontetl, ytechpouitanima, yehica moto cayotia spirituales (q^tozneq^) tetlaoculiliztli itechpoui intanima.	
¶ Auh ynocnochicōtetl, caitechpoui yntonacayo, yehica motocayotia corporales (quitozneq^) tetlaoculiliztli ytech poui tonacayo. Yzcatqui yn acachto chicontetl ynonimitzilhui ynitechpoui tanima.	
¶ Ynic cētetlt, icmachtiz yn atlequimati.	
¶ Ynic ōtetl, ticnq^otzaz yn aq^n motlapololtia, yuā ipā tiq^xtlamachtiz ītleī itech^mōeq^.	
¶ Ynic etetl, tictlacaualtiz ī aq^n tlatlacoua, ytlatictlatzacuiltiz (yntla itechmoneq^).	
¶ Ynic nautetl, tictlapopolhuiz yn aq^n omitzyolitlaco.	
¶ Ynic macuiltetl, titlapaccayhiyouiz, yniquac ytlaicti motequipachoua, anoço iniquac timococoua.	
¶ Ynic chiq^cētetl, ticmotlatlauhtiliz ī t, D, ynipāpa ymmouampouan inyoltinemi.	
¶ Ynic chicontetl, ticmotlatlauhtiliz ītotecuyo Dios, ypampa ymmimicque.	
¶ Tlamach. (Notatzine) cayeotīechmolhuili in achto chicontetl ynuel ytechpouita nima, catleuatl ynitechpoui tonacayo.	
¶ Temach. Caizcatq^ (nopiltzīe) īocnochicōtetl tetlaocu liliztli ynitechpoui tōacayo.	
¶ Ynic centetl, tictlaqualtiz immoteociuitia.	
¶ Ynic ontetl, ticatlitiz ynmamiquitia.	
¶ Ynic etetl, tictlaquētiz yn mopetlauiltitinemi.	
[Fol. 39] ¶ Ynicnautetl, tiquīyollaliz yncocuxq^ yuan inilpitoque.	
¶ Ynicmacuiltetl, tiquimma quixtiz yntlatlacotin.	
¶ Ynic chiquacētetl, tiquin callotiz mochan cochizque īhuecatlaca ymnenenque.	
¶ Ynic chicontetl, tiquintocaz ynmimicque.	
¶ Tlamachtilli. (Notlaçota tzine) cacenca miectlamantli vei mauiztic ynipanhitlatolli, otinechmopouilili, amonic nequi ynnoiu nopammochiuaz, yniuhq^ ympammochiua ynaquique miectlamātli tlaqualli çāq^ ciuhcaq^, çāyciuca quitotoloua amouel quiquaqua auh çatepan yccocolizcui, quincocoua yuan quiçotla, ypāpa ynçan oq^ciucaq^q^ çan noiuq^ nopāmochiuazq^a ynaxcā, yehicaixachī cēcavel mauiztic teuyoticatlaq^lli nixpā ticmotlalilia yniuhq^matīe chmoq^ltilia tinechmocētolol tilia, ītlacamo achtopa tīech mocēcauililiz yuan iuhquim matinechmocuechiluililiz, ynictinech momelahuililiz.	
Ypampa cenca nimitznotlatlauhtilia yncecētlamātli manononqua veltepitzitzī ycxinech momelauilili.	
¶ Temachtiani. Cayeq^lli (notlaçopiltze) cauel yehuatl ynquinequi noyollo, yccenca moneq^ veltiq^lnamiq^z ynachtopa onimitzilhui, caī aquī velnelli christiano, ontlamantli ycneci.	
¶ Yniccētlamātli, cayehuatl ynitlanextililoca ītotlacaq^liz auh īhin cayehuatl yntlanel toquiliztli.	
¶ Auh ynicontlamātli, cayehuatl yni octacayo ynimelauaca yniuhqui yyatezcauiloca totlaneq^liz, auh īhī cayehuatl ynitēauatiltzī tote, dios.	
Auh cayeonimitzilhui ynipā articulos, caynitlauil yniuhqui yteyacācauhtanima, cayehuatl yntlaneltoquiliztli. Auh ynic vel ticchiuazque ynitlanequilitzin Dios (ynite chneztica) ytenauatiltzin, otechmomaquili ynchicontetl sacramentos, ynotiquitoque. Auh inaxcā (notlaçopiltze) canimitzmelauilizneq^ ynitla nequilitzī dios, yniuhqui octacatl tlatamachiualoni yn anoço atezcatl, ynicquimotlamelaualtilia dios tanima, ynic ōpatiazque yluhicac, auh ynī cayehuatl ynitēauatiltzī. Auh ynic vel ticcaq^zca yexcā [Fol. 40] nicxeloz, yetlamantli ynnimi tzilhuiz.	
¶ Ynic cētlamātli, yehuatly nitechpoui itenauatiltzī dios.	
¶ Auh ynic ontlamantli, yehuatl ynitechpoui ytenauatiltzin sancta yglesia.	
¶ Auh ynic etlamātli, yeuatl ynitechpoui tetlaoculiliztli.	
¶ Ynic centlamantli xicmati, cayehuatl ytenauatiltzin totecuyo Dios: caonimitzilhui caçan occanquiztica, yn achto yetetl vel ytettzincopoui ynimahuiztililoca totec dios: auh ynocchicontetl ytechpoui ynītlaçotlaloca touāpoua.	
¶ Ynitlaçotlaloca yuan ynimauiztililoca to, dios ynictic tomauiztililizq^, yehuatl ycneciz ītlaoccēca tictomauizti lilica, tictoueimachitica, ocualca ynictictotlaçotilica, yn amomachiuhqui occequitlal ticpac onoc.	
Auh ynipāpa ytlaçotlalocatzin, amotle occētlamātli ticueimatizq^, titelchiuazq^ ynixq^ch tlaltp^cayotl, amoçaniyo innecuiltonolli, yntēyotl mauizçotl, intotauan, yntonauā yntopiluan, yntoteiccauan, yntouanyolque yntocniuan amoçāyeyyo, ynixquichy çā noyuan yntlaltp^c tonemiliz.	
Mochiy tocenyollocopa tictelchiuazque amotleipan ticmatizq^, ynipāpa ytlaçotlalo catzin yuan ymauiztililocatzin, caoccenca tlaçotlaloni, ynipan ixquich tlaltp^c, yuan ilhuicac onoc (quitoznequi).	
Nimā amotletiquilnamiquizque, amotletiquitozque, amo tleticchiuazque yniyolitlaco locatzin ynipan inçaçotlein tlalticpac onoc, ynic amotiquitlacozque ycielitzin initech neztica ytenauatiltzin yniuh omihto.	
¶ Auh ynic ontetl, ytenauatiltzī onimitzilhui cayehuatl ynintlaçotlaloca touampouā ynictiquītlaçotlazque yniuh titotlaçotla, (quitoznequi,) catiquintocuitlauizque.	
Yuā tiq^melauilizq^ ynīnemaq^xtiliz touāpoua, īinticneq^ titomaq^xtizq^ yuā ticchiuazq^ ticpiezq^ ticneltilizq^ ynuicpa touāpoua, īnauatilli, yn niman ypā titlacati yniuh teuātī ticneq^ matopā mochiua, yehica in tot, dios: otechmotlalili, yuan otechmomaquili ynihin nauatilli caquimitaluia.	
[Fol. 41] Manoyehuatl ypanxicchiua mouampo yntlein ticnequi mopāmochiuaz.	
Auh macamo ypanxicchiua inmouampo intlein amo ticnequi mopammochiuaz (quitozneq^) yntimochintin titonepā tlaçotlazq^.	
Auh inic occeca momelauhcacaquiz ytlaçotlalocatzī totecuyo dios, yuā ynītlaçotla loca touāpoua, camatlaccāquiztica, auh inhin yehuatl ynmatlactetl ytenauatiltzī.	
Auh camochintin christianome yncēnauatil, yuā cecenya cauel ymixcoyā īnauatil yn quimatizque ynin teunauatil ynicuel momaquixtizque yniuh otiquitoque ypan neltoconi, yuanipan sacramentos.	
Yehica camouelquipiaz yn aquin amoquimati, auhcati muchintin toueinauatil intic piazque, auh nocenca notouei nauatil yn ticmatizque ynic amotictotlatlacalhuilizque tomauizteouh dios. Auh camo achiuelquipiaz yniuhomihto, yntlacamo achtopa quimatiz. Maciui amocēca tonauatil, yntictecpancamatizq^ çāye monequi velipā tixtlamatizque ynquenīca teunauatilli. Auh intlayca anoçocana ytechpatitlatlanilozque, yehuatl yctitlananquilizque iniuhmonequi yuan tonauatil ynticpiazque.	
¶ Tlamachtilli. (Notatzine) maxinech moyolpachiui tili ynitechpa centlamantli ynipan ninotzotzona.	
Ynaquin quichtequiynamo vei ypatiuh, cuixtemictiani tlatlacolli quichiua? caitenauatiltzin yntotecuyo Dios, amotichtequiz.	
¶ Temachtiani. (Notlaçopiltze) caycpachiui noyollo ynictinechtlatlania, vel xiccaq^ yuan xicacicamati cainaq^n ytlaçātepiton q^chtequi ynamotlaçotli camotemicti anitlatlacolli q^chiua īiuq^tla cuelaca macuiltetl āoço matlactetl cacauatl q^chteq^z, amouei tlatlacolli q^chiuaz ca çantepiton ytoca venial.	
Yuan ononimitzilui caçan occanquiztica teunahuatilli, yehica cainiquac quimomaquilitotecuyo Dios, inyehuatl propheta moysen caontetlinteuapalli ypanquimo manilli yuan quimicuilhuili.	
[Fol. 42] Ynipan centetl teuapilli oncā quimicuilhui yn achto yetetl teunauatilli, yntettzincopoui ynitlaçotlaloca yuā inimahuiztililoca yn to, D. Auh ynocchicontetl caipan quimicuilhui ynic q^tetl teua palli, yehuatl ytechpoui ynītlaçotlaloca touampoua. Noyehuatl yctechmonauatilia yntotemaquixticatzin Jesu christo, ynipan euangelio, ypampa monequi nimitzmelahuiliz.	
¶ Yniccētetl ōimitzilhuica yehuatl ticmotlaçotiliz yuā ticmomahuiztililiz yn çace velnelli Dios.	
¶ Auh īhī yccētetl teunauatilli cauelcōnamiq^ yniccentetl neltoconi, ypāpa cainq^nī tictoneltoq^tia ynçace vel nelli dios, caçā noiuh totechmoneq^ tictotlaçotilizq^, yuā tictomauiztililizq^ noyuā tictoteotizq^ ycamuchitoyollo, yehica caçan yceltzin tlaçotla loni, mahuiztililoni yuan neteutiloni.	
Auh çan yceltzin ytettzinco titotemachizque ypampa caçā yceltzī techmomaquix tiliz, yuan techmomaquiliz inilhuicac netlamachtilli.	
Auh xicmati (nopiltze) ynīteunauatilli caquitlacohua ynixq^chtin tlateutocanime ynq^mmoteotia yztlacateteo noq^tlacoua ynteotlatol ytlacouani yn ereges noyeuantin in judios, yn moros, ynā ixq^chtin tlapouhq^ teixcuepani tetlachiuiani ynquinnoça tlatlacatecolo, yuan yquineltoca temictli yntetzauitl ynixq^chyn inçā auilli cama nalli yniuhq^n matlaneltoq^liztli ypāq^mati cain mochintihi, ynan yn occequintin yn çannoiuhquihy caquipanauia ynic centetl teunauatilli.	
¶ Ynic ontel, yenauatiltzī dios, amotictlapicteneuaz ynicenquizcaqualtocatzin, yc tech mocaualtilia yntomauizteouh ynixquich yztlaca tiliztli, ynic amoçannen ticchiuazque itla juramento.	
¶ Tlamachtilli. (Notatzine) tlaxinech moluilitzino, tlein quitoznequi çannenqui zquiçantlapic juramēto?	
¶ Temachtiani. Cayehuatl çannenquizqui çantlapic juramento tiquitoua (nopiltze) yniquac yn [Fol. 43] amocenyetiuh yn etlamantli nican moteneua.	
¶ Ynic cētlamātli neltiliztli.	
¶ Ynic ontlamātli, melaua catlachiualiztli.	
¶ Ynic etlamantli, yntleīte techmonequi.	
¶ Ynic cētlamātli, cēca moneq^ ticmatiz (nopiltze) cain tlein yztlacatiliztli juramentotica moneltilia, cacēca vei tlatlacolli, yn manel çanytla tepiton ytechpa, ynatle ypā poui, camochi temictiani tlatlacollimuchiua, ypāpa camotleitechca neltiliztli.	
Auh camoçāiyohi yn onimi tzilhui, canoyuā yniq^caca juramentotica quimotenehuilia ytocatzin totecuyo Dios ynipan tlein çātetzotzon yn amoquimati yn açomelauac yn anoço yztlacatiliztli, çan ixtomahualiztica, amoneyol nonotzaliztica quimoteneuilia ynitocatzin, cacenca vei tlatlacolli quichiua ycq^moyolitlacalhuian tote. Dios.	
Ypampa cainauatil ynnelti liztliquitoz, yuan tlanemililiztica quichiuaz juramento ynçaçoyquīmonequiz.	
¶ Ynic ōtlamātli, onimitzilhui cain juramento ytechpa mochiuaz yntlein melauac intlein qualli, yehica maciui nel acaneltiliztli quitoz, yniquac quichiua juramento camoçaniyo monequihy, ca noynauatil yn itechpa quichiuaz juramēto yntleī qualli yn vel comamiqui teyollo.	
Auh intlacamo qualli yntla camomelauac, inhin juramēto catemictiani tlatlacolli q^chiuaz ycq^moyolitlacalhuiz in totecuyo dios.	
Yuhq^ntlaacaq^toz ypaltzīco dios, yzca cruz [crismon] nitetoliniz, nitemictiz, anoço nichtequiz anoço nitetlaximaz.	
Cainyehuatly juramento, cenca vei tlatlacolli, yehica amoqualli ynitechpamitoua catemictiliztli, ychteq^liztli, anoço tetlaximaliztli.	
Auh ītlaçātepitō tlatlacolli ipāmoteneua, caçānotepitō tlatlacolliyez yn juramento yniuhq^tlaacaq^toz ypaltzīco dios, çāniq^toz ytlayztlacati liztli yn amo vei tlatlacolli.	
Auh in aq^njuramēto quichiua ynitechpa yn aqualli ynayectli, amoitechmonequi yn quineltiliz çanquicauaz maciuin nel juramēto oq^chiuh.	
[Fol. 44] ¶ Ynic etlamantli monequi yniquacaca quichiuaz juramento, amoçanilihuizinqui chiuaz çan yquacincenca vel imonecyan. Auh intlacamo ymonecyan omihto catlatlacolli, maciui neltilizticamitoz, yuanitechpa in qualli yectli, camomoneq^ mottaz, yn aço vel ymonec yan yemitoua.	
Cacenca ycyolitlacolo into tecuyo dios yn nohuiā cema nauac ynipāpa amo vel quimocaualtia tlatlacouani yn juramento, yn amoymonecyan ynçan yciuhca quitotihuetzin yn çātleītotōipāpa.	
Cainipampahy, cencamiec yztlacatlatollimitohua, yecencamiec yuan veuei tlatla collimochiua.	
Auh in aq^q^teuyotica motecuitlauia yuan tlalticpacayotica ynnauatilī quitecaual tizquehi, yuāintlamonequiz quintlatzacuiltizque quinpenatizque yn aquique amo motlacaualtiznequi.	
¶ Tlamach. Cayeuelli (notatzine) melauac īticmitaluia cacēca yctlatlacalhuilo yn totecuyo dios, ynixquich iztlacajuramento ynic auilquixtilo ymauiztocatzin.	
Auh ypampa yn axcan nino cemixnauatia yeompatitztihui niman ayc nicnotlapicte nehuiliz, mochi melauac notlatolyez, yniuh tinechmomachtilia.	
¶ Temachtiani. Cacenca ycpachiui cenca ycpapaqui noyollo (nopiltzine) ypampa ynniquitta cauelmitzpaleuia velmitztlachieltia, yuan velquitlanextilia motla caq^liz ynitlatoltzī tote, dios (yniuh q^mitaluia p^pheta)	
Auh caonimitzilhuiynquenin cenca mauiztililoni ynicenquizcaqualtocatzin jesus auh iniquac moteneua netlā quaquetzalo yn ompailhuicac yuan nican tlalticpac yuan yn ōpa mictlā ynfiernos.	
Nican xiquitztimotlali ynquenin cencayolitlacolo ynipampa ychicoytoloca yuan itlapictenehualoca ynitechmomattinemi tlatlacouani [Fol. 45] ypāpa nimitznemachtia nimitznonotza veltimopiez ynic amoticmoyolitlacalhuiz.	
¶ Tlamach. (Notatzine) nimitznotlatlauhtilia maxinechmolhuili, yniq^c aca q^toua par dios, ypaltzīco dios, anoço ypaltzīco sancta maria, anoço aca sancto, quimotenehuilia yztlacatlatolpan, cuix veitlatlacolli quichiua?	
¶ Temachtiani. Macamo ypan timotzotzonaz (nopiltzine) canelli cenca vei tlatla colliquichiua, nocēcatlatlacoua yniquac yztlacatlatolpā quitoua, quimomachitiā Dios.	
¶ Ynic etetl teunauatilli, yc techmonauatilia ī totecuyo dios in domingo yuā ylhuitl ticpiazque, yuan veltictocui tlauizque ynteuyotl.	
Quimonequiltia ī totecuyo dios yncequi tictomaquilizque in cauitl, ynic nicantlalticpactinemi, auh ī yehuatly yntictomaquilizque tonemiliz, vel ytechticpouazque yn teuyotl, yuan tictotlatlauh tilizque in yeuatzin totecuyo ynipaltzinco titonemilia nicantlalticpac.	
Ypampa ynimaniztililocatzin ticuenchiuazque yyecteneualocatzin, yctiquilnamiquizque in cenca miec totlaoculiloca ynic otechmotlaoculilitzino.	
Auh intonantzī sancta yglesia catechmonauatilia ynipā yzquitlamantlihin veuei ylhuitl inpialoni, atleayhuaz amotlateq^panoloz yenecuitlauiloz inteuyotl.	
Auh ynic vel mochiuazy, ca monequi muchitlacatl quittaz missa, noyuan mochitlacatl quicaquiz intemachtilli, auh inaquī amoquicaqui missa, caquitlacoua inin teuna uatilli, cēca ycquimoyolitla caluia intotecuyo dios.	
Auh xicmati (nopiltzine) ca yniquac aca ytla tlatlacolli quichiua domīgotica, anoço vei ylhuitl ypan, occenca tlatlacoua, amocenca yuhqui yn aquin çannen manyantla tlacoua.	
Auh in aquī ytla tlatlacolli quichiua tlateuchiualpā, ca ontlamantli, tlatlacolli quichiua ynic centlamantli yehuatl [Fol. 46] ynic quichiua yntlein tlatlacolli, auh ynic ontlamātli yehuatl ynictlateuchiualpan quichiua, cauel cecniquiztica. Auh intlatlacolli, yyontlamanixtihy monequi quiluiz inteyolcuitiani yniquac moyolmelauaz.	
¶ Ynic nauhtetl ytenauatiltzin Dios ynic techmonaua tilia, cayehuatl ynquiyacatia chicontetl teunauatilli ynitechpoui touampouan yntlaçotlaloca.	
Cayehuatl ynictiquīmauiz tilizque, yuan yctiquintlaca matizque yn vel intechpa tiquiçatotauan tonauan, yn çaço yquin ytlaqualli yectli yctech nauatizque, yuan çaço yquin ytla intechmonequiz ynca titochiuazque, yuantiquimpalehuizque.	
Noyuan (nopiltzine) tlacamachozque mauiztililozque yn teuyotica tetahuan, ynteuyotl quimocuitlania, yn temachtia ynteyolcuitia.	
Noyeuantin ynnican tlaltp^c tepachoua yntlaltp^cayotica motecuitlauia, yniuhq^n gouernadores, alcaldes, regidores, yuā occeq^ntī mahuiz tililoni, camochītī mahuizti lilozque yuan tlacamachozque ynipan yntlein qualli yc tlanauatia, yehica camochītī tetauā tenauā ypāmacho.	
¶ Ynic macuiltetl ytenauatiltzītote dios, amotitemictiz yctechmonauatilia yn ayac tomacmiquiz yn ayac q^nticchuazque.	
Yn occenca vei ytoliniloca touampo cayehuatl inicpoluilo ynemiliz, auh cayehuatlī yntechmocaualtilia ynto mahuizteouh yniq^ctechmo nauatilia ynamotitemictizq^.	
Noyuā techmonauatilia yn amoquēticchiuazque ynima ynycxi, ynixtelolo amotiq^xtlatzinizque, amoticmecaui tequizque, amonotichuihui tequizque, atleicticpinauhtizque.	
Auh camoçaniyo yntechmo caualtilia t d, yntemictiliztli, tepinauhtiliztli, çannoyuan techmocaualtilia ynipāīteu nauatilli yn amoticneq^zque [Fol. 47] amotiqueleuizq^ ynictitecocolizq^ amotitemiquitlanizq^ toyolloyca totlaneq^liztica.	
¶ Ynic chiq^cētetl, teunauatilli, amotahauilnemizq^ amo titetlaximazq^ yctechmocaualtilia in totecu dios, ynizq^ tlamātli auilnemiliztli tetlaximaliztli.	
Yntetlaximaliztli yehuatltictocayotia, yniquac acaoquichtli, ytech acitenamic, anoço ciuatl ytech aci inteo quichui.	
Auh camoçaniyoque intech mocaualtilia yntotecuyo dios, yntenamicuā canoyeuātin ynçaniuhnemi.	
Auh inizq^tlamātli tlaelpaquiliztli ynic intech acioquichtin ymmecauan yuan ynamoteneualoni tlatlacolli, camochi techmocaualtilia ī totecuyo dios.	
Noyuan ynixquich aqualli tematoq^liztli, tetēnamiq^liztli tenauateq^liztli, q^mmocaualtilia ynayamo teuyotica monamictia, cayn omonamictique camoyctlatlacoua yniquacipā q^chiua yninnamicuan ynizq^tlamantliyn yuan occqui çannoyuhqui.	
Auh amoçāyointlaelpaq^liz tlachiualli techmocaualtilia intotecuyo Dios, noyuany nixquich ynecoca, camochi tlatlacolli, auh ypampahyn techmocaualtilia.	
¶ Ynic chicontetl teunauatilli, amotichtequizque, yctechmocaualtilia yn totecuyo ypalnemouani yn amotic htequizque, amotictecuilizque ynte axca yntletatqui yuan ayac ycatitocacayauazque, ayacticxicozque amono ac çannenticcuicuilizque yaxca amonoçantictopieltizque yntlacamo ytencopa yn axcaua yntlatquiua.	
¶ Ynicchicuetetl teunauatilli yctechmonauatilia totecuyo Dios, amotitetentlapiquizque amotetechuctlamizque tlatlacolli.	
Nonicā mocaqui yça çoque nami temauizpololiztli tepi nauhtiliztli ynicpinauhtilo yntocotōcaua yn anoço inic papacoua yn anoço ycchico itolo, ynaçouel ymixpan yn anoço inteputzco, camochivey tlatlacollihy.	
Auh intlaaca quitenextilia ytla yctaca tetlatlacol, maciuin nel amo [Fol. 48] yztlacati cacēca ycquimotla tlacalhuilia yn totecu dios.	
Çānoiuhq^ yn aq^n q^teylhuia ynichtaca tlatolli, ynoitech caualoc, yuan ynaq^n q^toma teamatlacuilol camuchihin nicā techmocaualtilia yn totecuyo Dios, yuā ynixquich occequi yztlacatiliztli.	
¶ Ynic chicunauhtetl teunauatilli, yctechmocaualtilia yntomauizteouhynamoticticoltizq^ tlatlacoltica ynteciuauh ynteoquichui, amoçaniyo inyenamiqui, noyuā ynçanoc yuhnemi ynaço oquichtli, yn anoço cihuatl.	
¶ Ynhin ycchicunauhtetl teunauatilli, connamiqui ynicchiquacētetl teunauatilli, ca no oncan techmocaualtilia yn tote Dios, ynixqutch tlaelpaquiliztli, ynuel yehuatl ychiualoca yn anoçoçan iyeleuiloca.	
Auh ypampa cacequintītla tlacouani vel tlaelpaquiliz tlachiualiztica quimotlatlacalhuilia yn totecuyo Dios: auhynoccequintin tlaelpaquiliztlaeleuiliztica, ypampa otechmocaualtiliynizqui tlamantli taelpaquiliztli ynipā yonte ixtihī teūauatilli ynichiq^cētetl, yuā ynicchicunauhtetl.	
¶ Ynic matlactetl teunauatilli, noyctechmonauatilia in tote dios ynixquich yeleuiloca teaxca tetlatq^, auh īhin teunauatilli cōnamiquiynic chicontetl ytenauatiltzī.	
Cayniquac acaq^leuia tetlat q^ teaxca velixq^ch ycaiyollo, caicqui motlatlacaluilia yn totecuyo dios, yniuh q^motla tlacaluilia ynaq^n yeq^ne vel ichteq^ tlachiualiztica, ypampaī (nopiltze) moneq^ tocēyo llocopa tictlaelitazque yn, çaçoq^namitlatlacolli, inichi ualoca ynanoço yeleuiloca.	
¶ Tlamachtilli. (Notlaçotatzine) yniuhniccaqui yn iuh axcan otinechmomachtili, yuan yniuh miecpa oniccac cainquimonequiltia totecuyo Dios, cayehuatl ynic cēca velpialoz ytenauatiltzī.	
¶ Temach. (nopiltzine) yn tlatolli yn axcan tinechiluia caytlatol ynpropheta, ycqui mononochilia yn totecuyo dios quimolhuilia.	
Tlatouanie, cateuatzī otite chmonauatilitzino īcēca vel pialoz motenauatiltzin.	
[Fol. 49] Yn hin tlatolliytechpa mocaqui yn matlactetl ytenaua tiltzin totecuyo dios, ynotiq^toq^, noyuā yn macuiltetl ytenauatiltzī sancta yglesia, ca noictech macicacaq^tilia ynhin matlactetl teunauatilli, yniuh axcan nimitzilhuiz.	
Ypampay vel tonauatil yn ticpiazque ynic vel titomaquixtizque, yuan totencotic matizque (yniuh onimitzilhui ytechpa neltoconi) yuā ynitechpa sacramentos, yuan ynitechpa matlactetl teunauatilli, caintlacamo vel ticmatizque, camouel ticpiazque.	
¶ Ynic centetl ytenauatiltzī sancta yglesia caōimitzilhui, ynmochītī chistianome quicaquizque missa, yuan intemachtilli, domingotica yuā vei ylhuitl ypan.	
Auh monequi ticmatiz cain ic centetlhin ytenauatiltzin sancta yglesia, caymelauaca ynic etetl ytenauatiltzī dios.	
Caynipan ycetetl teunauatilli, amotechmolhuilia inca tlehuatl ynquenami ticpiazque ilhuitlyuan ynquenin vel ticpiazque, çan ixquich quimitalhuia yn domingotica yuan ylhuitl ipā necuitla huilozinteuyotl.	
Auh ypāpa intonantzin sancta yglesia techmelauilia ynipanhī ytenauatiltzin ynca tlehuatl ticpiazque ilhuitl yuan ynquenin ticpiazque.	
Auh camo īnauatil īxp^ianome ynceceyaca q^matizq^ ynquezq^tetl auh inquenami ilhuitl pialoz yuan ynipan tlateumachoz, çan yehuatl ynnauatil yez inquipiazque ynic motemachtiliz sacerdote, yuan quicaquizque missa, yuan temachtilli.	
Auh amoquimitaluia ynçā quexquich yn çan centlacul missa ticcaquizque, vel centetl missa mocaquiz, cahuel tixpan pehuaz yuan tixpan tzonquiçaz.	
¶ Tlamach (Notatzine) cētlamantli ipā ninotzotzona.	
Yntlaquexq^chton niccauaz missa yniquacpehua, anoço yniquac tzonquiça, cuix vei tlatlaculliyez?	
¶ Temachtiani. (Notlaçopiltze) yehuatl vel cētetl missa tictocayotia yn vel mochi mocaq^ ynicpeua ynictzōq^ça [Fol. 50] auh ītl çā q^xq^chtō ticcauaz ynipeuhca anoço ytzōq^zca amotemictiāitlatlacolli çātepitō ytoca venial, auh ītlaueluciticcahuaz catemictiani tlatlacolli yez.	
¶ Ynic ontetl ytenauatiltzī sancta yglesia timoyolcuitiz ceppacexiuitlipā yn q^resma, yuā yq^c yntimococoua anoço yquac ynitlahuei ohuimi quiztli ticmonamictiz.	
Yn yehuatl yn ynic ontetl teunauatilli, caymelahuaca ynic nauhtlamātli sacramēto ynq^mopielia sancta yglesia.	
Auh ītlacanelmotechmona uatiliani yntonātzī sancta yglesia, cayeuel yehuatzītechmotlaq^uh nauatilia yntotecuyo dios, ynictitoyolmelauazque yniq^c titococoua, yn tla ōcateyolcuitiani yuā yntlaytla temictiani tlatlacolli vel conmatitoyollo.	
Auh yniquac aca sacerdote q^toznequimissa, anoço yniquac aca q^mocelilizneq^ sancto sacramento, cacenca ytechmonequi achtopa moyolmelauaz yntlaōca teyolcuitiani, yuā ītlaytla vel conmati yollo temictiani tlatlacolli, caiuh techmocaquitilia yntonantzin sancta yglesia.	
Auh yuā cenca moneq^ ticmatiz (nopiltzine) cayniquac acaytlaoquichiuh temictiani tlatlacolli, cacēca qualliyez yniciuhca moyolmelauaz, yuan tlamaceuaz ynipampay tlatlacul maciuin amo cēca toueinauatilhy çaye cenca quallitepalehuiliztli tenonotzaliztli.	
¶ Ynic etetl ytenauatiltzin sancta yglesia, celiloz ynima huiztlaçonacayotzin ī tote, Jesu xp^o, yn mitohua comulgar, çanno ceppa cexiuhtica muchiuhtiazhy ypan ympascua resurrection.	
Auh ynhin yc etetl nauatilli caymelauaca ynic etlamātli sacramēto yn onimitzilhui caypā onimitzmachti ynquenin cenca vei totlaoculiloca omochiuh ynic otechmocaui lilitia yntouei temaquixticatzin ynitlaçonacayotzī ynnican tlalticpac.	
¶ Ynic nauhtetl ytenauatiltzī sancta ygl^ia onimitzilhui caneçaualoz ynq^resma yuā vigilia yuā q^tro temporas. Yn hin nauatilli cōnamiqui ynic etetl ytenauatiltzin totecuyo dios [Fol. 51] caoncan tinauatilo ynictitla teumatizque, auh inneçaualiztli, yuā nacacaualiztli canecencaualoni, ypampa yctechmonahuatila tonantzin sancta yglesia yn yc vel titla teumatizque, yuan ynic vel tlateumatiliztica tiquilhuiquixtilizque totecuyo dios yuan ynitlaçonantzin sancta maria, yhuan occequintin sanctome.	
Auh amo ynnauatil ynaquique moçauazque yn vel cece yaca quimatizque yn iquin vel innauatil moçauazque, çaniyo ynic motenahuatilia sacerdote, muchitlacatl ynauatilyez ynmoçauaz yn amo mococohua yuā ynatle quelleltia.	
¶ Ynicmacuiltetl ytenauatiltzī sact^a ygl^ia, tictemacazq^ īdiezmos intlamatlactetilia yuā p^micias ītleī yacattiuh ī achto mochiua yctlamāaloz.	
Yn yehuatly nauatilli ytech antica ytech peuhtica ynic cētetl ytenauatiltzin totecuyo dios, caōcā tinauatilo yn icticmauiztilizq^ yuā tictotla çotilizq^ yca muchi toyollo, ypampa catotlatocatzin vel nelli toteyocuxcatzin, catechmomaquilia tocochca toneuhca, yuā quimochihuilia ynixquich tonacayotl yhuelitiliztica.	
Auh cayehuatzin q^ualmiualia yn tonalli, ynq^auitl, yuā ynehecatl ynic vel mochiuaz ynixquich qualoni, yuan yn amo qualoni.	
Ypāpa cēca totechmoneq^ in q^xq^ttzī ytettzīco ticpouazq^ intleī techmomaq^lia, yc achitzī tictocnelilmachitia ypāpa iteicnelilittzī, yniq^c ticto maq^lia yntleī yacattiuh auh yntlein tlamatlactetilia.	
Auh īhyn diezmos yuā p^micias cayeuātī ītechmoneq^ in teuyotica tepachoua yuā īq^mopaleuilia sct^a ygl^ia ynite tlayecolticauā dios, ī vel īteq^uh īmochipa cecemiluitl cecēyoual q^motlayecoltilia, yuā ītopāpa q^motlatlauhtilia yntohuei tlatocatzin dios.	
Auh īhī diezmos yuā p^micias q^n yq^c tictomaq^lizq^ ī sct^a yglesia yuā tictoxtlauililizq^ yn iquac yeomotzontec ticte macazque yniuh mochihua nohuian cemanahuac.	
¶ Ynī nauhtlamanixtihī yn onimitzilhui (nopiltzine) cenca ītech monequi muchintin [Fol. 52] xp^ianome q^matizque yuā q^piazque ynic vel momaquixtizque occēca yeuan in vel ixtlamati yehuatl hin.	
¶ Ynic cētlamātli, yehuatlī matlactetl ōnaui neltoconi.	
¶ Ynic ōtlamantli, yehuatl yn chicontetl sacramētos yn quimopielia sancta yglesia.	
¶ Ynic etlamātli yehuatl yn matlactetl teuhnauatilli.	
¶ Ynicnauhtlamātli, yehuatl yn macuiltetl ytenauatiltzin sancta yglesia yniuh onimitzilhui.	
Auh in occequi ynipancane machtiliz tlatolli yniuhq^ yehuatl tetlaoculiliz tlachiualli yuan intemictiani tlatlacolli, yuan yn occequi, camocenca innauatil ynquimatizque ynic vel momaquixtizque.	
Auh inhin ypāpa nicā nimitzilhuia ynic velpactiez moyollo, yuā ynic velpactiez inyollo ynteuyotica tepachoua yuā ynteuyotica tetauan tenauan yn moteneua padrinos yuā madrinas, ynic vel q^matizq^ yn catlehuatl yntechmonequi q^matizq^ yuan q^momachtizq^ ynteuyotica impiluan ynin tlapacholhuan.	
Auh tel cenca qualli yez intlamochihy quimatizque yn ixquichtin tlaneltocani christianome, canel cenca monequi ynic xp^ianoyotica melauaca nemouaz nicā tlaltp^c.	
Auh inyeuantī teuyotica tepachoua vel ynnauatil ynq^mocuitlauizque, yuan q^ncui tlauiltizque yn intlapacholuan ynic vel quimomachtizque, cateuyotica tlaqualli cēca mahuiztic cēca yntechmo nequi ynteuyotica ymichcauan yn ointechcaualoc, ynte yolia ynte anima.	
¶ Tlamachtilli. (Notlaçotatzine) cacenca otinechmoc nelili yn otinechmomachtili ynauh tlamanixtihi, caçanelli cenca totechmonequi ynti mochintin.	
Auh cenca nimitznocnotlatlauhtilia maachitzī xinech momelauilili ynitechpa tetlaoculiliztli, auh intla occequi mocahuaz maçatepan tinechmolhuiliz.	
¶ Temachtiani. Cacenca qualli melauac ynmotlaytla niliz (nopiltzine) auh amono techpa ytlacahuiz.	
Yeonimitzilhui (yntlahuel tiquilnamiqui) caintetlaoculiliztli, [Fol. 53] yuan inteunahuatilli yuan yn sancta yglesia ytenauatiltzin, ynietlamanixtihy mochi nican ticcentenehua, ypampa ynic vel ticmatiz, catonahuatil inticpiazque, yuan yntiquimpalehuizque yntocotoncahuan, yn iquac mococohua ymanima, anoço innacayo.	
Catohuey nauatil yntiquin palehuizque yn iquac cenca vel ymonecyan, auh intlacamo cenca ymonecyan camocenca tonahuatil.	
Telcamonequi ixtlahuiz ynic tichristianome tiquimpale huizque ytechpa ymanima, yuā ytechpa ynnacayo, maci huinel amo cēca ymonecyā.	
Auh cenca monequi yntimo chintin ticmatizque (nopiltzine) in yehuatl tetlaoculiliztli, ynic huel tictonemiliztizque, yuan ynic vel yctiquinpalehuizque tocotoncahua.	
Cayniquac tlamiz cemanahuac tech motlatzontequililiquiuh yn totecuyo jesu christo, yniuh otiquitoq^, yquac techmotlatlaniliz yn aço vel oticpixque yntetlaoculiliztlachiualli, in iuhq^ mitaluia sct^o euāgelio.	
Ypampahy monequi hueltic matizque yuan tictonemiliztizque, cayn totecuyo Jesu christo quimopaccacelilia in tlein yctiquimpalehuia into cotōcaua, yçā ypāpatzinco.	
Cahuel yehuatzin quimitalhuia ynipan euāgelio, ca techmolhuiliz yniquac techmonemiliz temoliz ynitzōq^zca incemanauac.	
Yntleī ceme ycoāq^micneliq^ īyehuātīhī motolinicatzitzī ti canehuatl ycoānechicnelique neuatl onicpaccaceli, ca nel çā nopāpa oāq^mpaleuiq^ ynca oāmochiuhq^, velnehuatl ynoānechpaleuiq^ ynoāne chtlaoculiq^, auh cāehuatl yc namechcuepcayotiliz ī cemicacpapaquiliztli gloria.	
Yehica (nopiltze) ynhin mahuel xicmoyolloti, ynic huel ticmonemiliztiz ynhī matlactetl onnauitetlaoculiliztliin onimitzilhui.	
¶ Ynic macuillamantli capitulo, ōcā mitoua yntlatlaculli yn mochipa quitlaelittazq^ yntlaneltocani xp^ianome.	
¶ Tlamach, caoniccac [Fol. 54] (notlaçotatzine) ynitechpoui tetlaoculiliztli, auh canel cenca tīechmotlaoculilia nimitz notlatlauhtilia maxīech molhuili, tlein itechpa ninopiaz yuah tlein nictlaelittaz? tlein nictlalcahuiz yn ocquexquich cahuitl ninemiz tlalticpac?	
¶ Temach. Achtopa (nopiltze) vel yehuatl ytechpa timopiaz yntemictiani tlatlaculli, yniuh timopiazq^a itechpa mictlātetl, yntlauel xiq^ttani, cacecētetl temictiani tlatlacolli huelq^mictia yn aīa yuā yninemiliz ī yehuatl gr^a.	
¶ Auh ynic ōtlamantli ynitechpa timopiaz, ynticcētelchiuaz, cayehuatl yntepitoton tlatlaculli ynitoca pecados veniales, yntechcuitlauiltitinemi toyaohua yniuh hueliti.	
¶ Tlamachtilli. Auh quezquintin yntoyaohua (notatzine) yn quiyaochiua taīa?	
¶ Temach. Cayeītin (nopiltzine) yeuāhin.	
¶ Cemanauac.	
¶ Tlacateculotl.	
¶ Tonacayo.	
¶ Tlamach. Auh (notatzīe) yeueītin (tlein quitoznequi) temictiani tlatlaculli? caotinech molhuili yn cenca nictlalcahuiz, yuan niccentelchiuaz yn iuhqui mictlan tletl ipan nicmatiz, tleinho tlein vel itechca?	
¶ Temachtiani. Ynicaquiz tica in vel yeliz yixcoyan yn temictiani tlatlaculli (nopiltzine) cayehuatlhin.	
Yn iquac acaquitlacoua ytenauatiltzin dios, anoço ytenauatiltzī sancta yglesia, tlalnamiquiliztica, anoço tlatol tica, anoço tlachiualiztica, anoço tlatziuiliztica, vel yehu atlhy, motocayotia pecado mortal (quitoznequi) temictiani tlatlaculli, auh ypāpa motocayotia temictiani, caquimictia yn anima quipoluia yninenca yngracia yehica quipepetlaua, quicuilia ynitlaçotlaloca yn totecuyo dios noyuan ynitecentlama chtiaya yn gloria.	
Auh intlatlacohuani ynipā huetzi ītlacamo tlamaceuaz nican tlalticpac, caompayaz yn mictlan ynfiernos, ynic ōpa cemicac tlaihiyohuiz.	
[Fol. 55] ¶ Tlamachtilli. Auh intepitotō tlatlaculli yn otinech molhuili motocayotia veniales (tlemho tleī quitozneq^?)	
¶ Temachtiani. Caitepitoton tlatlaculli (nopiltzine) amoquimictia in anima, ypampa camoycitlacaui ynitenauatiltzin dios, amonoyc poliui yn ynemiliz yntanima in yehuatl gracia, yuan amo vel ic ompayauh yn mictlan infiernos, yn aquin quichiua in manel cenca miec, yn iuhompayauh yn aquin quichiua temictiani tlatlaculli yntlanelçancentetl.	
Çāyeiyoq^tlapololtia yuhq^n maq^tztilia yuā yuhquin quicehuia quiçotlaua yn anima ynipā ytlaçotlaloca dios.	
Auh ypampa ynmotocayotia veniales, quitoznequi, yciuh capolouini, ypampa caçan yciuhca tipopolhuilo, in iuh çaniciuhca ypātihuetzi.	
¶ Tlamachtilli. Yntlatlaculli temictiani yn otinechmolhuili, quezquitlamātli?	
¶ Temachtiani. Yntemictiani tlatlaculli yn vel ypā vetzi nican tlalticpac tlatlaco uani, cacenca miec amo çātlapoualli, auh caçāchicōtetl ynuel tlayacatia yniuhquima yna, yuhquima ytzontecō muchiua yn occequitla tlaculli, auh cayehuatlhy.	
¶ Ynic cētetl, nepoualiztli.	
¶ Ynic ontetl, teuyeuacatiliztli.	
¶ Ynic etetl, auinemiliztli.	
¶ Ynic nauhtetl, q^laniliztli.	
¶ Ynic macuiltetl, nexhuitiliztli.	
¶ Ynic chiquacētetl nexicoliztli.	
¶ Ynic chicōtetl, tlatziuiztli.	
Cayehuatlhy (nopiltzine) ynamoq^lli ynamo yectli ynaço oticcac, yntotechmoneq^ ynticcentelchiuazq^ ynitechpa titopiazq^, ynic huel tictonemiliztizq^ ynixq^ch īq^ltiuani yectiuani ynitoca virtud^s.	
Auh cayehuatly, yctechmo nonochilia propheta, ytēco patzinco dios, ynq^mitaluia.	
Xictlacalhui yn amoqualli, auh yexicchiua ynq^lliyectli.	
Auh yntoyaoua yntech cuitlahuiltitinemi ynixquichin amoqualli, cayeintin yniuh onimitzilhui.	
¶ Yehuatl intlacatecolotl, cacenca quicocolia intotecuyo dios, ypāpa catotechmoyolcocotinemi, [Fol. 56] cenca ixtoço tinemi moyoltequipachotinemi ypampa ynictechmoui quiliznequi tomahuizteouh dios ynompa ilhuicac.	
Yehica ynq^nī hueliti muchipa techcuitlauiltitinemi tlatlaculli nicā tlaltp^c, ynictictotlatlacalhuilizq^ totecuyo dios, ynictech motelchiuiliz yuan techmocuililiz yn ilhuicac cempapaquiliztli gloria yniuh yeuātī oq^mmocuilili.	
¶ Ynicome toyaouh cayehuatl yncemanauac, q, n, ynixq^ch tlaltp^c onoc, auhmaciui ynmochiq^lli q^mochiuili totecuyo dios yntopāpa tocneliloca, yuā ypāpa ymauiztili locatzī yniuhmitoua teutlatolpā yece ynipāpa totlatlacul çamochtechtlauelnamiq^ techmo yaotia ytēaualpapa q^ltiliztica yuā ytetolīiliztica.	
Auh ynic vel ticcaqnizy, centlamantli tlatolmachiotl nimitzilhuiznequi.	
Cayeticmati (nopiltze) yn iquac acaytlahueicocoliztli, cenca ycmococoua, cenca yc tlanahuiyn amonel tlaqua, maciuī nelmiectlamantli tlaqualli, yxpan tlaliloz, incequiqualli, in anoço cequi aqualli, ynça çoquenami, camuchiyuic ehuaçamuchi quitlaeltia ypāpa yn vei cocoliztli ytechca.	
Çāno yuhtopāmochiua (nopiltzine yntitlatlacohuani, yntlatlaculcocoliztica titococohua, yn ocnicantlalticpactinemi, cainipampa totlatlacol muchi techcocohua, muchitechtolinia, yn açotepaquilti, anoçotetolini.	
¶ Ynic yei toyaouh cayehuatl yntonacayo cacēca techyaochiua, yntlacanelmo onyeni tlatlacatecolo, cayehuatl intonacayo, yuan taqua llanequiliz, cenca techicali, yuan cenca techtolinia.	
Ypampa in otipepetlahualoque, yuan oticuililoque yn tohueitlaoculiloca ytoca justicia original ynipā quinmochiuili totecuyo dios yn achto totauan.	
Auh ypampahy, yntonacayo muchipa techyaochihua yuhquin techtepexihuizneq^ yn ompa mictlan ynfiernos.	
¶ Tlamach. (Notatzīe) nimitznotlatlauhtilia maxinechmolhuili, catlehuatl ynic moxexelohua yntlatlaculli [Fol. 57] temictiani yuan yntepitō tlatlaculli yn ytoca venial?	
¶ Temachtiani. Cacēca vei ynic moxexeloua (nopiltzine) yntlatiquilnamiqui caye onimitzilhui.	
Ca intemictiani tlatlaculli, velmochipa quimonequechi litiuh vel quitztiuh quiyaochiua yn itlaçotlaloca totecuyo dios, yuan yn in tlaço tlaloca tocotoncaua, yc cēca quixnamiqui yn itenauatiltzin dios.	
Auh yntepiton tlatlaculli in venial, camo q^yaochiua amo quixnamiqui yuā amoquitla coua yn itenauatiltzin totecuyo dios, çanixq^ch īiuhqui maquitztilia q^cehuia yn itlaçotlaloca dios, yuan ypeuhca yntemictiani tlatlaculli.	
Auh macihui yn amo cenca tonauatil yn ic titoyolcuitizque yntepitoton tlatlaculli venial, cacenca yequalliyez yn iquac aca ycmoyolmelaua yn huehuei tlatlaculli ça noyc moyolmelauaz yntepitoton tlatlaculli.	
Auh yniquac aca amotle ytlatlacultemictiani, anoço atlequilnamiqui cacenca qualli quichiuaz, yntlanel çaniyo ycmoyolmelauaz yntepitoton tlatlaculli.	
Auh yzcatqui ynic popoliui tepitoton tlatlaculli.	
¶ Yn ic centlamantli, yquac yn aca q^mocelilia yçaço catlehuatl sacramento, yn otiquitoque.	
¶ Yn ic ontlamantli, ycpoliui yehuatl in ic mocaq^ missa.	
¶ Ynic etlamātli, yehuatl ī neyolcuitiloni ynitoca confession general.	
¶ Yn ic nauh tlamantli, yca intlateuchiual atl.	
¶ Ynic macuillamātli, yca ī iteteuchiualiz obispo.	
¶ Yn ic chiq^cētlamātli yca intlateuchiual tlaxcalli.	
¶ Yn ic chicōtlamātli yca ī tlatlatlauhtiliztli pater, nr^.	
¶ Yn ic chicue tlamātli, yca ītlatlacul neteq^pacholiztli.	
¶ Tlamachtilli (Notatzine) yntemictiani tlatlaculli, yn otinechmolhuili, tleipampa ytoca yna yuan ytzōteco inelhuayo yn occeq^tlatlaculli yn iuh otinech molhuili?	
¶ Temachtiani. Ypāpa ca occequimiectlatlaculli ytechpa quiça yuhq^m maquahuitl cenca momamatia.	
[Fol. 58] Çanye noyuhquihin yntlaya catia tlatlaculli, camiec ytechquiça yn occeq^ tlatlaculli.	
Auh monequiticmatiz (nopiltzine) cain tlatlaculli tlayacatia yn onimitzilhui ca amo muchipa temictiani, çan iyo yquac ynquixnamiqui yn ytlaçotlaloca dios yuā ynītlaçotlaloca touampoua, cahuel yquac temictiani tlatla culli muchiua auh ītlacamo q^xnamiq^ caçan venial yez.	
Auh intlaquimonequiltiz totecuyo quin occeppa huecauhtica ypan titononotzazq^ hyn ynitlatollo tlatlaculli yn axcan çancentlamātli cēca qualli yc nimitznemachtia ycnimitz nonotza, mamo, yollo ytlan xictlali, amotiq^lcahuaz.	
Cainq^nī yectiuani q^ltiuani vel cōnamiq^ yuā q^mocniuhtia yntlaacica yttaliztli ynixtlamatiliztli yn itoca razon caçā noiuhqui yntlatlaculli, velq^xnamiq^ yuan quimoyaotia yntlaacicayttaliztli ynixtlamatiliztli.	
Auh ynic vel ticcaquizhy, mahuel xicmati yntlein quitoznequinepohualiztli, auh intlein ymelahuaca yuan yn occequi tlatlaculli.	
¶ Yn nepoualiztli, yehuatl yni eleuiloca mauizçotl, ynic aca moueilia momauiçollani.	
¶ Yn teuyeuacatiliztli, yehuatl yn vei yyeleuiloca teaxca tetlatqui.	
¶ Yn ahuil nemiliztli, yehuatl yni neahuil quixtiliz tenacayo ipāpa tlaelpaq^liztli.	
¶ Yn qualaniliztli, yehuatl yn ic aca cēca q^lehuia tetechpa motzoncuiz cenca iuhqui iyollo quiça tehuicpa.	
¶ Yn nexhuitiliztli, yehuatl yn vei yyeleuiloca tequitlaqualiztlitequi atliliztli, tlauanaliztli yn vel yc cocolizcuihua, yuan yn vel ycnetla pololtilo.	
¶ Yn nexicoliztli, yehuatl in neyolcocoliliztli, inic aca moyolcocoua, ypāpa ycneliloca touampo, noyehuatl ynteca aahuiyaliztli ypampa tenetoliniliz.	
¶ Yn tlatzihuiztli, cayehuatl yntlaxiccahualiztli tlatlaco matiliztli yn itechpa teuyotl, yuan itechpa ymaquix tiloca tanima.	
Auh caye ōimitzilhui (nopiltzine) [Fol. 59] yntlatlaculli yniq^c q^moyaotia ynitenauatiltzī dios, anoço ynitenauatiltzin sancta ygl^ia cayq^c vei temic tiani tlatlaculli muchihua, auhin iquac amoquiaochiua caçan venial, çantepitō tlatlaculli.	
¶ Tlamachtilli. Cacēca ycopachiuh yn noyollo (notlaçotatzine) yn tlatolliynteno notzaliztli in otinechmolhuili, auh cacenca oconnequian noyollo yn maçaocceq^ xicmi talhui, auh catel yuh tinech molhuilia quin yhuiyan occeppa tinech mononochiliz.	
Auh yn axcan nimitz noc notlatlauhtilia, maxinech molhuili quenami quezq^tlamantli ynic otech motlaoculilitzino totecuyo dios, yn ic vel ticpiazque yzquitlamantli, in otinech momachtili?	
¶ Ynic chiquacentlamantli capitulo, ypam mitohua yntotlaoculiloca yn otech momaquilitotecuyo dios, ynyc vel tictlalcahuizque ynixquich amo qualli yuan ynic vel ticchiuazque muchipa ypan tinemizque qualli.	
¶ Temachtiani. Ynic tinech tlatlania (nopiltzine) cacenca vei ohui mahuiztic ypampa cenca monequi velticmoyollotiz, maciui yn axcā amo muchi nīmitzilhuiz yn quexquich vel mitoz, caçatepan yhuiyan ypan titononotzazque.	
Auh yn axcan çā yciuhca yc nimitznanquilia, caintotlao culiloca yn otechmomaquili totecuyo dios, çan occāquiz tica çan ontlamantitica.	
¶ Ynic centlamantli, yehuatl yntetlaoculiliztli ynipan tiyoli titlacati.	
¶ Auh ynic ontlamantli, yehuatl ynteuyotica tetlaoculiliztli.	
¶ Ynic centlamantli ynipan titlacati tetlaoculiliztli yn onimitzilui, xicmati cachi cuexcan quiztica, yn etlamantli ytechca yntanima.	
Auh yn macuillamantli ytechca intonacayo.	
Yntaīa ytechca cayehuatly.	
¶ Tlacaquiliztli.	
¶ Tlanequiliztli.	
¶ Tlalnamiquiliztli.	
Auh ītōnacayo itechca, cayeī macuillamātli, totech nematia inic itlacōmati tonacayo.	
[Fol. 60] Tlachieliztli.	
¶ Tlacaquiliztli.	
¶ Tlahuelmatiliztli.	
¶ Tlahnecuiliztli.	
¶ Tlamatoquiliztli.	
Ocayehuatlyīipātiyolititla cati yn chicuetlamantli ī onimitzilhui intotlaoculiloca ī otech momaquili totecuyo.	
¶ Auh inteuyotica tetlaocu liliztli yn onimitzilhui cachi contlamantli, yehuatl ynchi contetl sacramentos, yn onimitzilhui.	
Noyuā ī chicōtlamātli yecti uani q^ltiuani īitoca virtud^s.	
Yuan yn chicontlamātli ytetlauhtiltzinspiritu sancto.	
Auh in virtudes ī yectiuani ī onimitzilhui cachicōtlamātli yntech yectilia ītech qualtilia, caoccan moxelohua.	
Ynetetl yacattiuyh vel ytettzīco poui dios, ypāpa ynitoca theologales, q^tozneq^ teuyotl itechca, auhcayehuatly.	
¶ Yniccentlamantli, tlaneltoquiliztli, ytoca fee.	
¶ Ynic ōtlamantli, netemachiliztli, ytoca esperança.	
¶ Ynic etlamātli, teuyotica tetlaçotlaliztli ytoca carida.	
Auh yn ocnauh tlamantli, ytoca cardinales, yuhq^ma q^toznq^ tlatzaq^llotl, yehica caīq^nī yq^q^uh puerta, ypan momalacachoua ī ōcā coyōq^ quauhpechtliacapa velq^ça ymmāel motlapoua yn manelmotzaq^, çan yenoyuhq^intlaltip^ctonemiliz ypā momalacacho tinemiz, yn hī q^ltiuani in macaçā tlatzacuil yollotli, ypāpa īmitoua cardinales, yuhq^maq^tozneq^ tlatzacuil yollotl.	
Auh cayehuatlhy.	
¶ Ynic cētlamātli, melauaca tlachiualiztli ytoca justicia.	
¶ Ynic ōtlamātli, chicaualiztli ytoca fortaleza.	
¶ Ynicentlamātli tlayxyeye coliztli ytoca templança.	
¶ Ynicnauhtlamātli, nehmatiliztli nezcaliliztliytoca prudencia.	
Auh in yehuatl yn onimitzilhui chicontetl temictiani tlatlaculli, nochicōtlamātli yectiuani qualtihuani quiaochiua, ytoca virtudes morales yehuatlhy.	
¶ Ynic centlamantli, yehuatl ynnenomatiliztli, ytoca humildad, auh yn hin quitla huelnamiqui quiyaochihua ynnepoualiztli.	
[Fol. 61] ¶ Ynicontlamantli, tetlaoculiliztli, ytoca largueza, q^tlauelnamiqui ynteuye huacatiliztli.	
¶ Ynic etlamantli, chipaua canemiliztli, ytoca castidad, yn hyn iyaouh yn ahuil nemiliztli.	
¶ Yn nauh tlamantli., tlapacca yhiyohuiliztli, ytoca paciēcia, yctopeualo ynqua laniliztli.	
¶ Ynic macuillamantli, tlaixyeyecoliztli, ytoca abstinēcia, yctopenalo yn nexuitiliztli, yuan tlauanaliztli.	
¶ Ynic chiquacentlamantli, teuyotica tetlaçotlaliztli, yc topeualo, yuan yc yaochiualo ynnexicoliztli.	
¶ Ynic chicontlamantli, netlacuitlahuiliztli, ytoca diligencia yctopeualo yntlatzi huiztli.	
¶ Auh yni tetlauhtiltzin dios spiritu sc^to, cano chicōtla mantli, cenca mahuiztic.	
¶ Yniccentlamantli, teyma caxiliztli, ytoca temor.	
¶ Ynic ontlamantli, teycno yttaliztli, ytoca piedad.	
¶ Ynic etlamantli, tlamatiliztli ytoca sciencia.	
¶ Ynic nauh tlamātli, chica ualiztli, ytoca fortaleza.	
¶ Ynic macuiltlamātli, teix tlamachtiliztli, tenonotzaliztli, ytoca consejo.	
¶ Ynic chiquacētlamantli, tlaacicacaquiliztli, ytoca entendimiento.	
¶ Ynicchicōtlamātli, teutla matiliztli ytoca sabiduria.	
¶ Tlamach. (Notlaçotatzine) ninomati cencauei necuil tonolli yuā tlamahuiçolli iytic tzauctica ynhin tlatolli, ynaxcā otinechmolhuili, auh caquin yhuiyā occeppa ypā titononotzazque yniuh ticmitalhuia.	
Yn axcan cenca nimitznotla tlauhtilia maitla xinechmol huili ynitechpouimanel çan quexquittzin.	
¶ Temachtiani. Cenca monequi quimatizque yn ixquichtin xp^ianome (nopiltzine) caipampa yn otechmomaq^li totecuyo dios, totlacaquiliz in ycvel melauac otliticto cazque, tlanezan tinemizq^ tlaneltoquiliztica ynic huel tictiximachilizque incēquizca qualli cēquizca yectli [Fol. 62] inyehuatzin totecuyo dios, yuan ynic veltitonomayximatizque ynic vel ticmatizq^ ynquenami toyeliz.	
¶ Onotech momaq^li totlalnamiquiliz ypampa ynic vel tiquilnamiquizque amotiq^l cahuazque yn miec ynhuei ytetlaoculilittzin, ynic huel titocnelilmatizque, yuan ynic vel tictotlayecoltilizque.	
¶ Noyuan otechmomaquili totlanequiliz, ynic vel muchipa tictotlaçotilizque yca muchitochicaualiz, yuan ixquich yca tonetlacuitlauiliz ticpiezque ynitenauatiltzin.	
¶ Auh ynic itlacōmati tona cayo totechnemat ya, onotech momaq^li yuhq^mina vētana ipāpoui ōcā valachiā taīa auh q^moneq^ltia in totecuyo dios, muchiictictotlayecoltilizq^, yuā neltiliztica īixq^ch ytechtzīco ticpouazq^ ytlayecoltilocatzin yntotlacaquia.	
Yn ycticcaquizq^ yn ytlatoltzī, auh ītotlachiaya yctiq^ttazq^ missa yuā yctictitlanizq^ totechmoq^z ytlachiualtzī yn oq^mochiuili nicā tlaltp^c yn ic tech tlayecoltiz ynq^xq^ch cahuitl tinemizq^ tlalticpac.	
Auh cacenca vei yc nopillahuelilocayotl ticchiua yntitlatlacouani, yn iquac tictotlatlacalhuilia totecuyo dios, yn yca tonemachiliz yn ytech poui tanima, yuan ynitech poui tonacayo, yn otech momaquili, yn ic ytla tiqueleuia, anoço ytlaticchiua, anoço tiq^toua yniyolitlacoloca ynipaltzinco titonemitia.	
¶ Yn yectiuani yn qualtiuani, onotech momaquilitzino totech quimotlalili yn tomahuiz teouh ypā īneq^teq^liztli.	
¶ Caītlaneltoq^liztli ypāpa otechmomaq^li yn ic huel ticneltocazq^ ytlatoltzī yuā ī q^xq^ch vei ohui mahuiztic ī otech, monextilili yn ipan teutla tolliiniuh achto omoteneuh.	
¶ Auh yn netemachiliztli ypampa otechmomaq^li yn ic vel ytettzīco titotemachizq^ yuā vel iuhyez toyollo, caçā vel yceltzintech momaquixtilitzinoz, ayac maocce.	
¶ Auh inteutlaçotlaliztli, ypāpa otech momaquili, yn ic vel tictotlaçotilizque yuā yn ic vel tictotlayecoltilizq^, ticcentelchiuazq^ tictlayelittazque yn ixquich amo qualli [Fol. 63] yntlatlaculli, yeh tictonemiliztizque ypantinemizq^ in ixquich qualli yectiuani, in iuh otiquitoque.	
Auh cayeonimitzilhui (nopiltzine) yntlatiquilnamiq^, cayn hin, etlamātli virtudes yntlaneltoq^liztli ynnetema chiliztli ynteutlaçotlaliztli, ytoca theologales q^tozneq^, teuyo, ypampa cauelyttetzīco poui yn totecuyo dios, çā vel yceltzin ytettzinco ticcen tlachieltia.	
Auh yn oc nauhtlamantli, ytoca morales, quitoznequi, ytechpohuitonemiliz, ypampa cauel ytech poui yntonacayo, ynixquichcahuitl tinemi nican tlalticpac, cayehuatly, yn onimitzilhui.	
¶ Melauaca tlachiualiztli.	
¶ Tlaixyehecoliztli.	
¶ Nehmatiliztli, nezcaliliztli.	
¶ Yuan chicaualiztli.	
¶ Yn melauaca tlachiualiztli, yquac ticchiua in iquac ceceyaca ticmaca yntleiniyaxca yn itechpoui, cayn hin yehuatl ytequiuh ynecuitlauil yn justicia.	
¶ Yntlaixyehecoliztli, yq^c tictonemiliztia yçaço yquin titotlacaualtia ynitechpa yyolitlacoloca totecuyo dios, yuan yniquac çantiquix yehecoua tiquix tamachiua yn tlein totech monequi.	
¶ Yn neh matiliztli, yquac ypantinemi yn iquac çan yetictoca yntlein tlaacica yttaliztli yn razon ynic amoytla ypantitotlapololtizque.	
¶ Yn chicahualiztli, yquac muchihua yniquac titochicaua ticcemitohua ynic ticchiuazq^ q^lli yectli, yn manel cēca ohui, ynmaneltecoco yn aixnamiq^ztli ītla cēca yehuel moneq^ ynic titomaquixtizq^.	
¶ Auh ī yehuatl ynitetlauh tiltzin spiritu sancto, cacenca mahuiztic yuan cēca tlaçotli quipanauia yn occequiqualtiuani yectiuani.	
Yzca ypampa cain virtudes techpalehuia ynic yhuiyan yocuxca titonemitizque nicā tlalticpac.	
Auh ynitetlauhtiltzī spū sancto, tech machtia yuā techittitia yntleī cēca ohui, yn aixnamiquiztli, yn iuhq^ yq^c aca ypāpa momiq^lia tlāeltoq^liztli, yniuh momiq^liq^ martyres, anoce yn iuhq^ in iquac [Fol. 64] aca pr^e tiznequi ynic q^motla yecoltiliz totecuyo yn iuh q^chiua yn vel nelli ytetlayecolticahuan dios, occequi miec tlamantli techittitia qualli.	
Yn yehuatlhy (nopiltzine) ypampa onimitz melauili çā yciuhca yn ic vel nimitzyollaliz nimitzyolpachiuitiz ypāpa caotinech tlatlauhti, tel occeppa huecauhtica titono notzazque, yntlaquimoneq^ltiz totecuyo dios.	
¶ Ynic chicontlamantli capitulo, ypā mitoua yncatlehuatl tlatlatlauhtiliztli momoztlae ytechmonequixp^iano, nican tlalticpac, yn ye quimotlatlauhtili tinemiz yn totecuyo dios, yn ic quimitlani liliz yntleī ytech moneq^ yya niman yuan yninacayo.	
¶ Tlamachtilli. (Notatzine) cenca nimitznotlatlauhtilia ynic vel ontzōquicaz in tonenonotzal maxinech molhuili.	
Quenami catlehuatl yn occēca q^lli tlatlatlauhtiliztli in tenitlatlatlauhtiz, yn ic vel nimacoz yn notech monequi? ypampa nonemaquixtiliz?	
¶ Temachtiani. (Nopiltzine) yn occenca qualli yn occēca tlapanahuia tlatlatlauhti liztli yn ic titlatlatlauhtizq^ nicā tlaltp^c cayehuatl in vel ynomatzinco otech momach tilli yn totecuyo intotemaq^x ticatzin jesu xp^o, yn itoca pr^, nr^, cacenca totech monequi yntixp^ianome yn momoztlae yc titlatlatlauhtizque.	
Cuixticmati (nopiltzine?)	
¶ Tlamachtilli. Caquemaca (notatzine) cenca vel nicmati cayzcatqui.	
Pater noster qui es in celis sanctificetur nomē tuum, aduenit tregnum tuum, fiat voluntas tua, sicut in celo, et in terrra, panem nostrum quotidianum da nobis hodie, et dimitte nobis debita nostra, sicut et nos dimittimus debito ribus nostris, et ne inducas in tentacionem, sed liberanos a malo. Amen.	
¶ Temachtiani. cuixticmati yn icuepca (nopiltzine?)	
¶ Tlamachtilli. Caquemaca (notatzine) cāonicmati, ca iuh mitouahy.	
Totatzine yn ylhuicac timo yetztica, mamoyectenehua [Fol. 65] yn motocatzī, mauallauh yn motlatocayotzī, machiualo yntlaltp^c intic moneq^ltia yn iuh chiualo in ylhuicac, in axcā maxitech momaq^li yntotlaxcal yn momoztlae totech moneq^, maxitech mopopolh uili yntotlatlacul yniuhtiq^mpopolhuia yntech tlatlacalhuia macamo xitech motlalca uili, in ic amo ipā tihuetzizq^ tlatlaculli, maxitech momaq^ xtili ynihuicpa yn amo q^lli, Maiuh mochiua.	
¶ Temach. in hī tlatlatlauh tiliztli, yn cēca q^lli yn otiq^to (nopiltzine) vel xicmati caçā yceltzīitettzīco poui dios çan yceltzin yhuictzinco tictlachialtizque cahuel yehuatzin tetlaoculiliz ameyalli.	
Auh in occequi tlatlatlauhti loni in aue maria, yn salue regina, caytettzinco pohui yntomahuiz tlaçonantzin sancta maria.	
Cuixticmati (nopiltzine?)	
¶ Tlamachtilli. Quemaca (notatzine) canicmati, caye uecauh onicnomachti, yuan yeuecauh yn yeic nitlatlatla uhtitinemi, ocnipiltontli nechmachtique, auh ipāpa yn amo niccaq^iuh ninomati yncaamo tepaq^lti.	
Auh macihuīmomoztlae miecpa yc nictlatlauhtia iuh ninomati ynçan tepiton, anoce niman atleyc ninocnelia.	
Ypampa cenca nimitz notla tlauhtilia matlacauā moyol lotzin maachitzin yc xinech momelauilili, manel çāquexq^tzī, yn ic vel nicmatiz, yuā nicnotlamachtiz yntleinipā icuiliuhtica inipā moteneua.	
¶ Temachtiani. Cacēca nicpaccacaqui hin motlatol (nopiltzine) yuan occenca noyo llocopa nicchiuaznequi ynmotlaytlaniliz, cauel niquitta yn vel motech monequi in axcan tinech tlanilia.	
Auh ypampay, xicmati, cain cēca tlapanauia ynhinetol yuā ynin nauatil yn xp^ianome cayehuatl yn ic mochipa quimotlatlauhtilitinemizq^ totecuyo dios, mochica in yollo.	
Auh in occēca vei ytlayecol tiloca totecuyo, yn ictic totlayecoltilizq^ nican tlalticpac, cayehuatl ynic vel ticto tlatlauhtilizque ī veliuh monequi yniteu mahuizçotzin.	
Caamoçan veixquich in otech mocnelili ītotecuyo dios, [Fol. 66] yn ic oquimonequilti ynixpā tzīco titlatozque tictonochilizque yn iquac titlatlatlauhtia, cauel no ynomatzinco tech monauatilia yn ic tictitla nililizq^ yntleī totech moneq^.	
Ypampay, yniquac tictotla tlauhtilia totecuyo dios, cayquac tictonochilia yxpantzī cotitlatoua, yuā oncan ticto nextililia tictolhuilia yntone toliniliz yntonetequipachol ytechpa yn taniman yuan ytechpa yntonacayo.	
¶ Ynachtopa ticyecteneuatic huecapanoua yn cenquiz ca qualli ytocatzī, auh nimā tiq^tlanilia yniteic nelilitzin.	
Ypampa monequi q^matizq^ yn ixquichtin christianome.	
Cain yehuantin teupixq^ vel yn nauatil yn ic momoztlae chicoppa quitozque horas, tlatlatlauhtiliztli, auh yntla ceppa quitlatziuiz cauazque cacenca veitlatlaculliquichi uazque.	
Auh maciui yniuh mochiuahy, camoçan yceltin ynteuyotica nemi yn nauatil ynqui motlatlauhtilizque totecuyo dios, noyehuan yn nahuatil ynixquichtin christianome, ynquimotlatla uhtilizque yn ixquich cauitl nican tlalticpacnemi.	
Tel amoneneuhqui yn in nauatil cain teuyotica nemi q^mmotlaquauh nauatilia ynto nantzin sancta yglesia yn ic velchicoppa tlatlatlauhtizque cemilhuitl ceyoual, auh yn occequintin xp^ianome, çā ynyollotlama in quezquipa ceceyaca quimotlatlauhtilizque quimocnelil machitizq^ q^moyecteneuilizque ynin teouh ynin tlatocauh yn vel nelli ynteyocuxcauh yntemaq^xticauh.	
Cayeticmaticatonauatil yn tictotlaçotilizque yca muchi toyollo, yuan tictitlanilizq^ tetlapopoluiliztli ynipampa totlatlacul, yn ic vel mopaleuiz momaquixtiz taniman, ic nomonequi in mochipa ticto tlatlauhtilizque.	
Auh ypampay (nopiltzine) techmonauatilia yn totecuyo dios, ynipan ytenauatiltzin yn domingotica, yuan ilhuitl ipan, çantiquixcahuizque huel tictocuitlahuizque ynteuyotl yn iuhqui onimitzilhui.	
[Fol. 67] Auh intonātzin sancta yglesia, veltech momelahuililia yuan tech monahuatilia, yn icticcaq^zq^ missa, yuanocceq^ ytlatlauhtiloca dios, yn domingotica yn ilhuitl ipan yn pialoni.	
Cayn iquachy vel tonahuatil yntitlatlatlauhtizque, yn iuh axcan onimitzilhui in onimitzmelahuili.	
¶ Yuan vel nicnequi ynticmatiz (nopiltzine) caī yehuatl credo amo tlatlatlauhtiliztli, çā ynecuitiloca inemachi tococa yntlaneltoquiliztli, ypāpa caoncan tictocuitia yn izquitlamantli tonauatil ticneltocazque in yehuatl sancta fee catholica.	
Ypampa achtopa otictlaliq^ vel totech monequi toceyollocacopa tlamahuiztililiztica miecpatiquitozque.	
Auh in pater noster, cahuel yehuatl ymixcoyan yntlatla tlauhtiliz ynchistianome, ca huel yeuatzī yntotemaquix ticatzin jesu christo, ynomatzinco techmomachtilitzino ypampa vel monequi toyollocopa tlamahuiztililiztica tiquitozque in iquac yctitotlatlauhtilia.	
¶ Tlamachtilli. (Notatzine) quezqui tlamantli ynipā tiquitlani pater noster, yuan tlein oncan tictitlanililia totecuyo dios?	
¶ Temach. Cachicontlamātli (nopiltzine) in ōcan tiqui tlani, auh nochicōtlamantli, tlay tlaniliztli ypan catqui.	
Yn achto etlamātli vel ytettzinco poui ynimahuiztililoca yuan ynitlaçotlaloca totecuyo dios, auh yn oc nauh tlamantli teuantin totech poui totech monequi.	
¶ Oc ye achtopa tictonochilia yntomahuiz teouh, auh caamo tictoluilia tlatouanie ypampa yn ic amotitomauhtizq^ çātictolhuilia, totatzine, ypāpa yn ic veltech mocnoittiliz, yca in itetlaoculiliz yxtelolotzin, yniuh q^ma vel tipiluā, yuā yn ic tech moma quiliz intleī totech monequi.	
Auh amotiquitoua, notatzine, çan tiquitohua, totatzine ca ic vel mottitilia yn nenepātlaçotlaliztli yq^moneq^ltia yn ic titonepātlaçotlazq^ yn mayuhqui ticemehua.	
Auh niman tiquitoua.	
¶ Yn ilhuicactimoyetztica.	
[Fol. 68] Caoncan tictocuitia ynipetlatzin yicpaltzin yn ōcā moyetztica intotlaçotatzin teic noittani, maciui inyehuatzī nouian moyettzinotica caoccenca yetictocuitia caylhuicac moyetztica.	
Yn ic velticmatizque, cauel yeuatzin ixquich ihueli, cacēca huecapan yni tenyotzin ynimahuizçotzin, yn ic vel tech momaquiliz yntle inmelauac tiquitlanilizque.	
Yuan yn ic vel ytettzinco titotemachizque yuā ytettzin coticcentlaçazque intoyollo ypampa tiquitoua.	
Ynilhuicac timoyetztica.	
¶ Auh nimā yctocompeualtia in ic centlamantli tlaytla niliztili yn iquac tiquitohua.	
Mamoyectenehua motocatzin.	
Quitoznequi.	
Macenca huecapanolo, ma cenca mahuiztililo, macenca imacaxo, maueltlacamacho, yn mocenq^zca q^ltocatzin yn nohuian cemanahuac.	
Auh maciui amotle vel ticto cuililizq^ yuā in anotleicoctiq^lto veililizq^ ītoteouh, ypāpa cauel ytettzinco cēq^ztica ynixquich qualli yectli, auh ynipampahy camo ytettzinco monequi yntocnotlacayo.	
Caye inteuantin tiqueleuia yuan tiquitlanilia yn ic cēca quimahuiztilizque yuan yn ic cenca quitlacamatizque in ixquichtin yni tlachiualuan, cahuel nelli yn centlatocauh yuan ynteyocuxcauh, in vel yylhuil yxquichtemahuiztililiztli.	
Yn hin velmonequi ycpinauazque inquichico ytoua ynqui tlapicteneua yncahuilq^xtia ytocatzin totecuyo dios, yn amo quimimacaxilia yuā amopinaua yn ic quimochico ytalhuia ytocatzin.	
¶ Ynic ōtlamātli, tlaytlani liztliyehuatl yn iq^c tiq^toua.	
Maualauh yn motlatocayotzī quitoznequi.	
Yntah qualla elehuiliz yuā yntonacayo macamo tlatlacultica topan tlatocatiz maçan yceltzin yn totecuyo dios, tech mocēpachiluiz, auh cayquactech mocenpachiluia topan tlatocati yn iquac yca toyollo yuā tonacayo tictotlacamachitia.	
Auh intlahuel ycticto tlacamachitica, [Fol. 69] canelli topā huallaz initlatocayotzin, q^tozneq^ yni angelouā huallazque touan mopapaquiltiquihui ypampa toyecnemiliz.	
Auh yn iquac titomiquilizq^ hualmouicazque techmouiquilizque ynitlatoca chātzīco dios yn ilhuicac, ynic ompa timacozque in cemicac papaquiliztli gloria.	
¶ Yn ic etlamantli yntiquitlani cayehuatl yntiq^toua.	
Mamochiua yntic moneq^ltia yn nican tlalticpac yn iuh mochiua yn ompa ylhuicac.	
Yn hin tlatolli yctic totlatla uhtilia yntomahuiz tlaçotatzin dios, yn ic tech momaq^liz ytepaleuiliztzin yni gracia yn ixq^ch cahuitl nicā tlaltp^c tinemi, ynic velmochipa ticchiuazque yn cēquizca qualli ytlanequilitzin ycialitzin.	
Auh in hī intictitlanililia yn quenīmochiua ilhuicac ytlanequilitzin, manoiuh mochiua yn nican tlalticpac.	
Y pampa tiquitlaniynic tiquin tlayehecalhuizque yn ilhuicac chaneque, cauel ytetlayeculticahuan ynitlaçouā dios, yniuh tiuelitizq^.	
Ynquenin ompa cenca huecapanolo hueililo ynimauiztocatzin, auh ynquenin mauiztililo, yecteneualo, çā noiuh quiueilizque quiuecapa nozque qui yecteneuazq^ quimauiztilizque ynnicā tlaltp^c yn ixquichtin ytlachiualuā.	
Yuan ynquenin ompa motlatocatilia ynilhuicac, çan noiuh nican motlatocatiliz.	
Yuan ynquenin chiualo ynitlanequilitzin ynilhuicac, çā noiuh chiualoz nicantlaltp^c.	
Auh maciui in amo vel cēq^zca nelti in nican tlaltp^c ynitlanequilitzin yniuh cenq^zcaneltiin ompa ilhuicac, caic tictotlatlauhtilia yntoueitla tocauh ynipal nemouani yn ic tech mopaleuiliz, yn ic vel tiq^ntlayehecaluizq^ ynilhuicac chaneq^ yn iuh tiuelitizq^.	
¶ Ynipā yc nauh tlamantli tlaytlaniliztli oncan tiq^tlani yn totech monequi tiq^toua.	
Yntotlaxcal yn momoztlae totech monequi yn axcan maxitech momaquili.	
Yn tlaxcalli yn momoztlae totech monequi caipāmocaqui ymyoliliz in tanima in yehuatl gracia, [Fol. 70] yuan ipan mocaqui ynitlaq^l tonacayo totech monequi.	
Auh oncan tiquitlani im maniman axcan tech momaquili ipāpa inic vel tictocuitlauizq^ yn momoztlae occeppa tictitlanililizque yuā in muchipa iuh ticchiuazque.	
Auh nican monequi tiquitztimotlaliz (nopiltzine) ynite himatilittzin totecuyo dios, yn ic q^moneq^ltitzinoua ynçā tlaixyehe coliztica tictitlani lilizque tlalticpacayotl in totech monequi.	
Yn hī cayehuatl ictech moca q^tilia intiq^toua totlaxcal momoztlae totech monequi, ycvel ticmatizq^, ca ītleī amo cēca mōeq^ amo tictitlanililizq^.	
¶ Yn ic macuillamātli tlaytlaniliztli ic tiquitlani yntech mopopolhuiliz totlatlacul tiquitoua.	
Maxinech mopopoluili ynto tlatlacul, yn iuh tiquin tlapo poluia yntech tlatlacaluia.	
Auh yn hin tlatolli monequi yctiquilnamiquizque (nopiltzine) ynquenin cenca quimo nequiltia totecuyo dios, in ic tito cepantlaçotlazque.	
Caotech mopopoluililico in totlatlacul nican tlalticpac, auh caamo techmopopolhuiliz yntlacamo achtopa teuantin titonepā tlapopolhuizq^.	
Cayehuatzin catocentatzin caamo tech motlaçotiliz yntlacamo achtopa titonepan tlaçotlazque yca muchitoyollo mayuhqui ticentlaca tipiluan tomahuiz teouh dios.	
¶ Ynic chiq^cētlamātli, tlaytlaniliztliictiq^tlani in ic amo tech motlalcauiliz in ic amo techpanahuizque toyaouan tiquitoua.	
Macamo xitech motlalcauili yn ic amoypā tihuetzizque yntlatlaculli.	
Yn iq^c yeotictitlanililiq^ ī totecuyo dios, ynipopoliuhca yntotlatlacul ī oticchiuq^, moneq ^ nimā tictitlanililizq^ into paleuiloca yn ic amo occequi yancuican ipan tiuetzizque tlatlaculli.	
Auh caamo tictitlanililia yn ic amotineyehecoltilozque, ypampa cainixquich cahuitl nican tlalticpac tinemi camu chipa tech moyehecoltitinemi yntonacayo yuan yn occe quintin toyaohua.	
Ypampay amotictitlanililia yn ic amotiyaochiualozque, çā ixquich tictitlanililia yn ic [Fol. 71] amotipanahuilozque.	
Auh intlahuel tiquimpanahuizque intoyaoua, catictomacehuizque tictixnextilizq^ ynitenemactzin, ynitetlauh tiltzin, auh in totecuyo dios cenca yc yecteneualoz yuan cenca yc huecapanoloz yn ypampa ycotech mopalehuili.	
¶ Yn ic chicōtlamātli, ynçauallatzacuya tlaytlaniliztli yctiq^tlani intimaq^xtilozq^ iniuicpa yn amo q^lli tiquitoua.	
Maçan xitech momaquixtili inihuicpa yn amoqualli, q^toznequi.	
Cainixquich netlamachtilli yuan yn ixquich intetolini yn çaço quexquich nohuian cemanauac mocenquixtiz, noyuan yn ixquich tlatlacolli yn manel mochimocentlaliz, amo vel techcaualtiz amo vel techpolhuiz yn amo can tlāqui netlamachtilli intictemachia in ilhuicac yntlayehuatzin techmopalehuiliz.	
Çatepan tiquitoua Amen. Quitoznequi maiuh mochiua.	
Cainq^nī nicā inipā tlatlatla uhtiliztli otictotlaytlanililiq^ yuā otictotlatlauhtiliq^ yn ilhuicac totlaçotatzī, çanno iuh tictotlatlauhtilia in mahuel iuh mochiua.	
¶ Tlamachtilli. Cacenca otinech mocnelili (notlaçotatzine) yn ic, otinech momaq^li yuan yniuh quima otinech moxeluili yn hin cenca vei ilhuicac necuiltonollinetlama chtilli in omitz momaquili in totecuyo dios.	
Auh in axcan ynipampa yn occequi mocaua, maçaoc xinech motlaoculili, caye otinech molhuilitzino, ynimelaualoca yn pr^, nr^, yn cenca mahuiztic tlatlatlauhtiliztli, nimitzno tlatlauhtilitzinohua maxic mitalhuitzinoin oc ontlamantli ytlatlauhtiloca yn vei tociuatecuiyo yuā tonantzin muchipa ichpuchtli sct^a maria, ī yehuatl Aue maria yuā Salue regina.	
¶ Tema. Cuix ticmati (nopiltzine) yni ontlamanixti?	
¶ Tlamach. Caq^maca (notatzine) cacenca vel nicmati.	
¶ Aue maria gr^a plena dñs tecū bñedicta tu ī mulieribus r bñedict9 frutus vētris tui jesus sct^a maria v^go mat^ di, ora p^nobis pecatoribus. A.	
Yzcatqui ycuepca.	
¶ Sct^a mariae, maximopaq^ltitie, [Fol. 72] timotemiltitica yn gr^a, motlātzīco moyetztica intla touani dios, in ic tiyecteneua loni tiq^mmopanauilia yn ixq^chtīciua, yuā cēca yecteneua loni ī motlaçoconetzī jesus, iyo sct^a mariae, dios inatzine, matopā ximotlatolti yntitlatlacouani. Maiuh muchiua.	
Yzcatquiin salue regina.	
¶ Salue regina mat^ misericordie, vita dulcedo et spes nr^a salue, ad te clamamus exules filij eue, ad te suspiramus gemētes et flētes, ī hac lachrimas 4 valle, eia ergo aduocata nr^a illos tuos misericordes oculos ad nos cōuerte, et jesū bñdictū fructū ventris tui nobis post hoc exiliū ostēde, o clemēs, o pia, o dulcis, virgo maria, V. Ora pronobis sancta dei genitris, R. Ut digni efficiamur promissi onibus christi. Amen.	
Yuan ycuepca.	
¶ Ciuapille maximopaquil titietetlaoculianie, tenantzine, maximopaquiltitie tonechixcayelitzine, yntipiluan eua, yntiualtotocoquetimitz ontotzatzililia, mohuic patzinco tonel ciciuhtinemi, tichoca tinemi yn nican chocouaya, totepan tlatocatzine mamopaltzinco xitech valmocnoyttili, auh in iquac oontzonquiz yn tlaltp^c tonemiliz matitech val mottitiliz ynmotlaçoconetzī jesus, yyotetlaoculianie, yyo teic noyttanie, yyo cēq^zca q^lli mauiztic muchipa ichpuchtle.	
Dios ynātzine matopāximo tlatoltitzino. R, yn ic vel ticmaceuazque in ilhuicac papaq^liztli. Maiuh mochiua.	
¶ Temach. Yni ōtlamanixtihin, ynitlatlauhtiloca ciua pilli tomauiz tlaçonātzī (nopiltzine) yn otinechilui, cacēca mahuiztic, auh ipāpa monequi ticmatiz.	
¶ Caī yeuātī xp^ianome, maciui amo cēca vel īnauatil ynq^ motlatlauhtili tinemizq^ in ilhuicac ciuapilli yniuh vel in nauatil ynq^motlatlauhtilizq^ totecuyo jesu xp^o, ypāpa caçā yceltzī cenca tlaçotlaloni cacēca mauiztililoni nellitlatlauhtiloni ypāpa caçā yceltzin vel nelli dios.	
Yece ypāpa catotlaçonātzī occēca mauiztic, occēca yecte neualoni, amomachiuq^ yn ixq^chtin occeq^ntin cemanauac [Fol. 73] tlaca, yuā in ixq^chtī ilhuicac chaneq^, ypāpa īq^motlacatilili totecuyo dios, ī ic oq^chtli.	
Yc cenca monequi in ic ixquich tlacatl itettzinco mocahuaz, yuan quimoyectenehuiliz, vel ixquich yca ytlapal q^motlayecoltiliz, catotepaleuicatzin omochiuh ynipāpa intomaquixtiloca.	
Auh in occēca mahuiztic tlatlatlauhtiliztli, yuā ī occēca q^mopaq^ltilia initlayecultiloca in ic tictotlayecultilizq^ nicā tlalticpac cayehuatl ycain tlatolli yuā yca ītetlapaloliztli, yn ic q^motlapalhui ī āgel san gabriel, yn iq^c q^molhuili, cayehuatzī opepenaloc yn ic inantzin dios yez.	
Auh in yehuatl intetlapaloliztli, camoçan yeiyo yc ticto mahuiztililia yn ilhuicac ciuapilli, canoyehuatzin yctic tomahuiztililia ynimauiztla çoconetzin jesu christo, yn ic tictol namictilia in vei tlama huiçolli yn ic oquichtli omochiuhtzino topampa yntitla tlacouani.	
Auh xicmaticamacuillamantli tlatolli ynipan catquihin, tetlapaloliztli, cenca mahuiztic, yctentica yn ohui vei mahuiztic tlamahuiçolli, ypampa in vei ynecuiltonoliz taniman.	
¶ Yn ic cētlamantli, yehuatl yn mitoua. Sct^a mariae maximopaq^ltitia timotemiltitica yn gr^a, q, n, Camoçā yuī motettzīcocain gr^a, yniuh ītechca, ī occeq^ntī sct^ome, cauel ictimotemiltitica ī gr^a, ypāpa camoçā tamachiuhq^ in omitzmomaq^litizino intoma huizteouh, yn ic omitzmope penilitzīo, ī ic omitzmomace ualtili intinātzī tiez, auh in motettzinco cenyez ynixquich qualli yectli.	
¶ Yn ic ōtlamātli, tlatolli yehuatl in huallatoquilia.	
Motlantzinco moyetztica ī tlatouani dios, quitoznequi.	
Yn yehuatzī nohuian cemanauac tlatouani in cēca vei yhuelitiliz yuā ytlatocayo inimahuizço, cauel mahuiztic in ic yehuatzī motlātzīco moyetztica.	
Auh amoihui yniuh ītlā moyetztica yn occeq^ntin cemanahuac tlaca anoço in iuh intlan moyetztica yn ilhuicac [Fol. 74] chaneque, ca occenca tlacempanauia yn ic motlantzinco moyettzinotica.	
¶ Yn ic etlamātli tlatolli yehuatl yn mitohua yn ic tiyecteneualoni tiquim mopanahuilia ynixquichtin ciua, quitoznequi.	
Yn quenī yn achto tona eua oquipeualti, yn tlatlacolli, yuan in miquiztli, yuan in ixq^ch tetelchihualiztli, caipampa otitelchiualoque intipiluan, caçan noihui y intehuatzin, ciuapille oticmopeualti litzino in qualli yectli initech poui ytlayecultiloca totecuyo dios, yuan intomaquix tiloca.	
Yuan camopampatzinco otech moteochihuili in motla çoconetzī, yuā otipopoluiloq^ intotlatlacul, ypampa muchipa mitz moyectenehuiliz yn ixquich intlacamecayo cemanauac tlaca.	
¶ Yn ic nauhtlamātlitlatolli yehuatl yn huallatoquilia yn iquac yn mitoua.	
Auh cenca yecteneualoni in motlaçoconetzin Jesus, ynītlatolli, quimolhuili yn santa ysabel yninantzin sant juā baptista in yehuatzin yn ilhuicac ciuapilli in iquac quimotlapalhuito, quitoznequi.	
Yn ic cenca tiyecteneualoni tlaço ciuapille cacēca tiquin mopanahuilia yn ixquichtin ynciua, auh yece in motlaço conetzī, caoccēca tlacemicaua yn ic yecteneualoni yuan yn ic mahuiztililoni.	
Ypāpa cauel yehuatzin nelli dios, techmomaq^xtilitzinoco yuā otech mopopoluilico ynixq^ch yntotlatlacul, yuan otech momaq^lico yni gracia nicā tlaltip^c, auh inigloria tech momaq^liz ī ōpa īilhuicac.	
¶ Ynic macuillamantli tlatolli, ynça huallatzacuia yehuatl intiquitoua.	
Sancta mariae cemicac ichpuchtle dios ynantzine mato pāpa ximotlatlatlauhtili inti tlatlacouani. M, mochihua.	
¶ Yn hin tlatolli (nopiltzine) caoquimotlalili intonantzin sancta yglesia, ynquimo tlatlauhtilia in ilhuicac ciua pilli yn ic inpammotlatoltiz yntlatlacohuani, ypampa ca cenca vei ynimahuizço ynitēyo, cacēca vei ītetlatlatlauh tilicauh yntepaleuicauh moyetztica ynixpantzinco dios.	
[Fol. 75] Auh canicantimachtilo (nopiltzine) yn achtopa ommitzilhui (açotiquilnamiqui) yniteq^tzī yntomahuiz tlaço nātzī yn ōpa ilhuicac, cayehuatl yn ic tech mopalehuilia yuan ynic tech motlatlauhti lilia dios, ynic tlacauaz iyollotzī tech mopopolhuililiz totlatlacul.	
Camoma ytequitzin yn ic tech mopopolhuiliz totlatlacul, çan yeixquich yntopan motlatoltiz ynictech mopo polhuiliz ynitlaçoconetzin jesus.	
¶ Teocuitlaxuchicozcatl.	
¶ Nican catqui centlamantli vei ytlatlauhtiloca intomahuiztlaçonantzī ilhuicac ciuapilli sancta maria, ytoca rosario, quitoznequi teocuitlaxuchicozcatl.	
Yn yehuatlhy huellacempa nahuia ynic qualli yn ictlaçotli yn ic mahuiztic, ypā moteneua yn huei ymahuiztica tonemaquixtiliz.	
Cēca yc mahuiztililo, yc yecteneualo yuā yc tlayecultilo in yehuatzin ilhuicaca ciuapilli, cayuh quim monextililinican tlalticpac, miequintin ytlaçouā in vel ytech momati teuyotl ynitetlayeculticauā.	
Yn hin ytlatlauhtilocatzī yc tictomaceuia miec tlamantli tetlapopolhuiliztli indulgēcias, yehuatl intech momaq^lia tohuei teupixcauh sancto patre yn ompa roma.	
¶ Ynī rosario, q, n, teocuitla xuchicozcatl nohuel motocayotizpsalterio, q, neq^, cuica amoxtli, yehica caīq^nin ypan cuica amatl ynq^tlali dauid ōcā ypā moteneua, chicōpouallō matlactli cuicatl in p^s, çā yenoihui ynipā hi rosario, oncan moteneua chicompoual lom matlactli aue marias, yuan caxtoltetl pater noster.	
Auh in hīinyemuchi rosario caxtolcā moxeloua, cacaxtol lamātli tlamauiçolli ypā moteneua. Macuillamātli papaq^lizço. Macuillamātli toneuizço, Macuillamātlinetlamachtilizço.	
¶ Yn achto macuillamantli ypampa motocayotia papaquilizço, yehica caipan motenehua ympapaquiliztli yn ic mopapaquiltia ciuapilliy nipampa tlamauiçolli.	
¶ Auh in oc macuillamātli ypāpa motocayotia tonehuizço, yeica caytechpa tlatoua [Fol. 76] ynitoneuiztzī ynitlayhiyohuiliztzin totecuyo jesu xp^o.	
¶ Auh ītlaecayotia yn ocno macuillamātli, ypampa moteneua netlamachtilizço, ca ytechpa tlatoua in nezcaliliztli yuā cemicac papaq^liztli.	
¶ Yn achto macuillamantli tlamauizçolli yn motenehua papaquilizço, cayehuatl yn nican mitoua.	
Yn ipan yccentlamantli tlamauiçolli, oncā tiq^tozque cē tetl pr^, nr^, yuan matlactetl aue marias, oncā tiq^lnamiq^zque ynitetlapaloliz āgel san gabriel, yn iq^c q^motlapalhuico ī ilhuicac ciuapilli, ic nimā tiq^toz ī hītlatlatlauhtiliztli.	
¶ Ciuapillie ychpuchtle sancta mariae yn angel san gabriel, camitzmotlapaluico, in iq^c mitictzīco monacayotitzi noco dios ypiltzī jesu xp^o, çā noiuh nimitznotlapalhuia ī ic nopampa ticmotlatlauhtiliz in nitlatlacouani.	
¶ Ynipā yc ōtlamantli tlamauiçolli, ōcan tiq^tozq^ occētetl pr^, nr^o yuā ocnomatlactetl aue marias ōcā toyolloica tiq^lnamiq^zq^ yn iq^c q^moyollalilito ylhuicac ciuapilli yn sct^a ysabel, nimā tq^toz yn hin tlatlatlauhtiliztli.	
¶ Ciuapille sancta mariae, caticmotlapaluito ticmoyol lalilito yn mahuitzin sancta ysabel, nimitzi o tlatlauhtilitzinoua maçan noiuh xinech moyollalilitzino ynni tlatlacouani.	
¶ Ynipā ycetlamātli tlama huiçolli, oncan tiquitozque occentetl pr^, nr^, yuā ocnomatlactetl aue marias, ōcā tiq^lnamiquizque ynquenin quimotlacatilili ynitlaçoconetzin jesu xp^o, niman tiquitoz yn hin tlatlatlauhtiliztli.	
¶ Ciuapille sancta mariae caticmotlacatilili in motlaço conetzī jesu xp^o, amoicticmo polhui yn moch puchyotzin çacemicac tichpuchtli, mano pāpa xicmotlatlauhtilitzino yn nitlatlacouani yn ic q^monequiltiz yn nanimaiyticmo tlacatilitzinoz yca in gracia.	
¶ Ynipā yc nauh tlamantli, tlamauiçolli, ōcātiq^tozq^ occētetl pr^, nr^, yuā ocnomatlactetl aue maria, ōcā tiq^lnamiq^zq^ ynq^nīq^mouiq^li, ciuapilli sct^a maria initlaçoconetzī ōpa teupā jerusalē, inq^mouēchihuilito, imacquimotlalili [Fol. 77] sancto simeon, nimā tiquitoz yn hin tlatlatlauhtiliztli.	
¶ Ciuapilli tonantzine caticmohuiquili ynmotlaçoconetzin jesu christo ompa teupan jerusalem, ticmouenchihuili yn ixpantzinco dios tetatzī, nimitz notlatlauhtilia maxinech mopalehuili yn ic vel ninohuenchiuaz yuan in ic vel nicnocenmacaz yn notlatocauh dios.	
¶ Ynipan yc macuillamātli tlamahuiçolli, ōcan tiquitozque occētetl pr^, nr^, yuā ocno matlactetl aue maria, oncan tiquilnamiquizq^ ynq^nintomahuiz tlaçonātzī sct^a maria quimopolhui ynitlaçoco netzī, yeilhuitl ynq^motemoli teupā q^mottilitzinoto, nimā tiq^toz ī hī tlatlatlauhtiliztli.	
¶ Ciuapille sct^a mariae catic mopolhuitzino yn motla çoconetzin jesu christo, yeilhuitl yntic motemolitzino cēca veitlaocuyaliztica neteq^pacholiztica, auh yeilhuitica ticmottilitzino in ōpa teupā jerusalē, cēcaic amopapa q^ltitzino, yn nehuatl nitlatla couāinimitz notlatlauhtilia maxinech mopalehuili in ic amonicnopoluiztlatlacultica, auh ītlaq^mma nicnopolhuiz maniman nicnottiliz tlamaceualiztica. Maiuh muchiua.	
¶ Lunestica yuan jueuestica mopouaz.	
¶ Yzcatq^ ocnomacuillamantli, tlamahuiçolli ytechpoui ytechpa tlatoua initlayhiyo huilitzī totecuyo jesu xp^o, ca ipāpa motocayotia tlamaui çolli tonehuizço.	
Ynipā yc cētlamātli tlamaui çolli, ōcā tiq^tozq^ centetl pater, nr ^, yuan matlactetl aue maria ōcā tiq^lnamiq^zq^ ynic q^motlatlauhtilitzino totecuyo jesu xp^o, ynitlaçotatzī yn ōpa xuchitla, nimā tiq^toz yn hin tlatlatlauhtiliztli.	
¶ Notecuyoe Jesu xp^oe, caticmotlatlauhtilitzino in motlaçotatzī in ōpa xuchitla eztica timitonitzino ypāpa notlatlacul, nimitz notlatlauhtilia notlatocatzine maixq^ch xinech mopopolhuili innotla tlacul çanmopaltzinco.	
¶ Ynipā ycōtlamātli, tlama huiçolli, ōcā tiq^tozq^ occētetl pr^ nr^, yuā ocnomatlactetl aue maria, ōcā tiq^lnamiq^zq^ ī q^ nī q^maniliq^ judiome ī totecuyo jesu xp^o, yuā temimiltitech q^momecahuiteq^liq^, nimā [Fol. 78] tiq^toz īhī tlatlatlauhtiliztli.	
¶ Notecuyoe tlatouanie jesu xp^oe inmoyaoua judiome mitzmaniliq^ mitzmoma ylpiliq^ cēca temamauhti ynic mitzmomecahuiteq^liq^ temimil titech, nimitznotlatlauhtilia maxic monequilti ynic tinechmotomililiz nanima ynitechpa notlatlacul.	
¶ Ynipan yc etlamantli tlamauiçolli, ōcan tiquitozq^ occentetl pater noster, yuan oc nomatlactetl aue maria oncā tiq^lnamiq^zq^ ynquenin coronahuitz yaualli ycpatzinco q^momanililiq^, niman tiquitoz yn hin tlatlatlauhtiliztli.	
¶ Notecuyoe tlatohuanie ypampa mocoronatzin yn huitz yaualli yn mocpactzinco q^manque, nimitz notlatlauhtilia, mateuā niquicnopilhuiz yn ilhuicac tlatocayotl ynyquacninomiquiliz.	
¶ Ynipan ycnauhtlamantli tlamahuiçolli, ōcan tiquitozque occentetl pr^, nr^, yuan ocnomatlactetl aue maria, oncan tiquilnamiquizque ynq^nin totecuyo jesu xp^o miquiz tlatzonteq^liloc yuā q^moq^ch panoltiliq^ cruz [crismon] nimā tiquitoz yn hī tlatlatlauhtiliztli.	
¶ Noteoue notlatocatzine ynmoyaohua judiome mitzmo q^chpa noltiliq^ in cruz [crismon], cēca veicēca yetic, auh ī oc cēca mitzmeticihuitiliaya, cayehuatl ynnotlatlacullamamal, nimitz notlatlauhtilia maxinech mopopolhuili çan mopaltzīco yntinoteouh yn tinotlatocauh.	
¶ Ynipan yc macuillamātli tlamahuiçolli, oncan tiq^tozq^ occētetl pr^, nr^, yuā ocnoma tlactetl aue maria, ōcan tiq^l namiq^zq^ ynq^nin cruz [crismon] titech mamaçoualtiloctotecuyo Jesuxp^o, yuā tepuztica tete tzotzōaloc ynacayotzī, nimā tiq^toz īhī tlatlatlauhtiliztli.	
¶ Noteohue notlatocatzine ca ipāpa tomaq^xtiloca mitzmomamaçoualtiliq^ cruz [crismon] titech judiome, ōcan tepuztica q^tetetzotzonq^ monacayotzī nimitz notlatlauhtilia maxinech motlaoculili yn nitlatla couani maxinech moc noytti litzino, yn iuh tic moc noytti litzino, qualli ichtecq^. Maiuh mochiua.	
¶ Martestica yuan viernestica mopouaz.	
¶ Yzcatq^ yn oc macuillamātli tlamahuiçolli, yehuatl yn [Fol. 79] tlamahuiçolli, netlamachtilizço.	
Yn ipā ic cētlamātlitlamaui çolli, oncan tiquitozque centetl pr^, nr^, yuan matlactetl aue maria, oncan tiquilnamiq^zq^ yninezcalilittzin totecuyo jesu xp^o yn iq^c mozcalitzino yntlā mimicq^, niman tiquitoz in hin tlatlatlauhtiliztli.	
¶ Noteohue notlatocatzine in oiuh timomiq^litzino ytech cruz [crismon] yn ipampa tomaq^xtiloca yeilhuitica timozcalitzino yntlan mimicq^, nimitznotlatlauhtilia maxinech mozcalilili in nanima ytechpa ymiq^z yntlatlaculliin ic vel cemicac yoliz yn ōpa ilhuicac.	
¶ Yn ipā yc ōtlamātli tlama huiçolli, ōcan tiq^tozq^ occētetl pr^, nr^, yuā matlactetl aue maria, ōcan tiq^lnamiq^zq^ ynitlecahuilittzin yn totecuyo jesu xp^o, yn iquac ompohual ilhuitica motlecahuitzino in ilhuicac niman tiquitoz in hī tlatlatlauhtiliztli.	
¶ Notecuyoe tlatouanie yn otimozcalitzino ompohual ilhuitica timotlecahuitzino in ilhuicac timotlalitzinoto ymayauhcāpa motlaçotatzin dios, nimitz notlatlauhtilia maōpan tinech mohuiq^liliz in nanima yuā nonacayo yn iq^c ninozcaliz. Maiuh mochiua.	
¶ Ynipan yc etlamantli, tlamahuiçolli, oncā tiq^tozq^ occentetl pr^, nr^, yuan ocnomatlactetl aue maria, ōcan tiq^lnamiq^zque in iquac hual motemoui spiritu sancto ympan yn apostolome niman tiq^toz yn hin tlatlatlauhtiliztli.	
¶ Dios spū sct^oe, catiualmo temohuitzino, ympā yn apostolome tiq^mmoyollochicauili cēca tiq^mmoyollalilitzino yn nehuatl nitlatlacouani nimitz notlatlauhtilia maxinech moyolloch cahuilitzīo maxinech moyollalili yca yn mogracia.	
¶ Ynipā ycnauhtlamantli, tlamahuiçolli, ōcātiq^ ozq^ occētetl pr^, nr^, yuā ocnomatlactetl aue maria, ōcā tiq^lnamiq^zq^ ynq^nī motlecahuitomahuiz tlaçonātzin sancta maria, yn ōpa ilhuicac, nimā tiq^toz yn hī tlatlatlauhtiliztli.	
¶ Ciuapille sct^a mariae camitz motlecauiliq^ ī āgelome in ōpa ilhuicaccēca veipapa q^liztica aahuializtica, yn nehuatl nitlatlacouāi nimitz notlatlauhtilia ī iq^c ninomiq^liz [Fol. 80] manoc nopiltiz innitlecoz yluicac motlatlatlauhtiliztica yuan motepan tlatoliztica.	
¶ Ynipā yc macuillamantli tlatzacuya tlamahuiçolli, ōcā tiq^tozq^ ocnocētetl pr^, nr^, yuā ocnomatlactetl aue maria, ōcā tiq^lnamiq^zq^ inq^ni icpactzinco manaloc yn ōpa ilhuicacītlaço ciuapilli ītlatoca corona ynitech poui cemicac netlamachtilli, nimā tiq^toz yn hī tlatlatlauhtiliztli.	
¶ Yyo vey ciuapille totepā tlatocatzine mocpactzinco q^momanili intomahuiz teouh yntlatoca corona yn cēca mahuiçauhqui, in ic mitzmo tlatoca tlalilitzino yn ōpa ilhuicac, nimitz notlatlauhtilia manopan ximotlatoltitzino manopāpa ximotlatlatlauhtili ynnitlatlacouani, in icno maceualtiz yn niq^ttatiuh yn motlatoca mahuizçotzin yn ompa ilhuicac cemicac netla machtiloya. M, mochiua.	
¶ Miercolestica yuan sabadotica mopouaz, auh yn domingotica mochi mopouaz.	
¶ Occentlamātli q^mopielia yn sct^a yglesia ynitlapaloloca intomahuiz tlaçonantzin in ilhuicac ciuapilli muchipa ic quimotlapalma, yc quimo yectenehuilia yehuatl in salue regina, ynotinechilhui.	
Auh xicmati in cenca vei tlamahuiztililiztli, tlayecteneualiztlimuchiua yn iquac yc tlatlauhtilo intouei tlaçonātzin, ypāpahin monequi yc tictotlayecultilizque, ic ticto tlapaluizque momoztlae.	
¶ Nomonequi ticmatiz (nopiltzine) cacentlamantli ōca tlatlatlauhtilztli yntech poui yn sanctosme, ynitlaçouan dios, momoztlae yc q^motlatlauhtilia tonantzin sancta yglesia yn ic topā motlatoltizque cayehuatlhy.	
¶ Yn amixq^chtī īami sct^osuā ī totecuyo dios, matlacaua ī amoyollotzīmatopā ximotla toltica, maxicmotlatlauhtilica yn icpactinemiztanima yuā tonacayo, yuā ī ixq^chtī cemanauac tlaca v. Matopā ximotlatoltica ī amixq^chtī ansanctosme, R, Ynic veltictomacehuizq^ initlacemitoltzin totecuyo jesu xp^o. Oracion.	
¶ Timitz totlatlauhtilia tlatouanie ynic topāpa mitzmo tlatlauhtilitzinozq^ inixq^chtī mosanctosuā motlaçohuan [Fol. 81] auh intehuatzin maxicmocaquititzino ynin tlatlatlauhtiliz yca in moteic noyttalittzin, yuan matiquim momaquilitzinoz yntlein mitzmitlanililia.	
Auh yn hi maçan ypampatzinco yn motlaçopiltzin yn jesu christo, touei tlatocatzin yn mouantzinco, yuan spiritu sancto, muchipa cemicac moyetztica yuan motlatoca tilia. Maiuh mochiua.	
¶ Ontlamantli (nopiltzine) tiquitlani ynipā hy tlatlatla uhtiliztli.	
Ynic centlamantli tiquin totlatlauhtilia in yehuantī sanctome yuan tiquintotzatzililia, yn ic topampa quimotlatlauhtilizq^ in totecuyo dios.	
Auh ynic ontlamantli yctic totlatlauhtilia yn totecuyo dios, in ic vel quimocaquitiz yn hin tlatlatlauhtiliz, yuan yn ic quimomaquiliz yntlein quimitlanililia, auh yehuatl hy intiquitlanilia çan ypampa ytetlaoculiliz.	
Ynipampa yc centlamantli monequiticmatiz (nopiltzine) cainixquich cahuitl nicā tlaltp^ctinemi intitlatlaceuani mectlamantli tech tequipachoua ytechcopa yntaīa yuā itechcopa ītonacayo, auh caicē mactzincoca yn totecuyo dios, inixq^ch topalehuiloca yuan intomaquixtiloca, in ic vel muchi ytechpa techmo maquixtiliz.	
Auh camotomaceual camotolhuil ynixquich yteic nelilitzin, ypampa totlatlacul, yehica yntiquintemoua totepa lehuicauan, totepan tlatocauan, yuan totetlatlatlauhti licauan cayehuantin ynitlaçouan dios.	
Yn ye ompa monemiltia ynitlatocachantzinco yn ylhuicac.	
Auh yn yehuantin hyn cacēca quimohuellamachtilia q^mopapaquiltilia in totecuyo dios, cain çaçotlein quimitla nililia camuchi q^mmomaq^lia.	
Cayhuihin intechic nopiluilia techmaceuia intlatlatlauhtiliztica, intlein totechmo nequi yn amo vel tiquic nopiluia teuātī, auhipāpay tiq^n totlatlauhtilia yuā tiq^ntotza tzililia yniquac tiquitohua.	
Yn amixq^chtīan sct^osme ynitlātzinco āmoyetzticate ītotecuyo [Fol. 82] dios in ompa ilhuicatl iytic, macamo xitech molcaui lican, maçan xitech molnami quilican, yn ic anqui motlatlauhtilizque yn totecuyo dios, ynic veltech momaquiliz yn nelliipahtica tanima yuā intonacayo.	
¶ Auh in ic ontlamantliictic totlatlauhtilia ī totecuyo dios, yuan yctictitlanililia in ic q^moneq^ltiz yn ic topāpa q^mo tlatlauhtilizq^ inixq^chtī ynitlaçouā in sct^osme, auh in yehuatzī q^mopaccaceliliz ynin tlatlatlauhtiliziuā q^mmomaq^liz yntleī q^mitlanilizque.	
Auh ypampa inteuantin ca amotolhuil amotomacehual yn ic tech motlaoculiliz yn totecuyo dios, yuā yn ic ticcelizq^ iteic nelilitzī yn ictech mocnelilizneq^, cayeh çā ipāpa in intlatlatlauhtiliz yni sanctouan ynitlaçouantech mocne liliz, yyeōpa ytlantzinco motlatocatilia yn ilhuicac.	
Auh niman yc huallatoquilia ynitzonquizça tlatlatlauhtiliztli yctictotlatlauhtilia yn totecuyo dios, in ic vel neltiz yntlein tictitlanililia yn yquac tiquitoua.	
Yn hin ictimitz totlatlauhtilia intitech momaquilitzinoz totecuyoe, amoipāpan tiquitlani toquallachiualiz, amono ypāpa yn intlac nopilhuiliz yn quallachiual intlaltp^c tlaca, yuan yn ilhuicac chaneque, çan ipampa initeic noyttaliztzin yn motlaçopiltzī totecuyo jesu xp^o, touei tlatocatzin, muchipa cemicac moyetztica iuan muchipa cemicac mouantzinco yuā spiritu sancto motlatocatilia. Amen.	
¶ Y yehuecauh (nopiltzine) in iquac ayamo oquichtli mochiuhtzinoua in totecuyo dios, in iquac itlaquitlaniliaya in yehuantī ytlapepenalhuā ysrael tlaca, camuchipa ceme yehuātinq^n tenehuaya in p^phetasme patriarcasme ynte palehuicauan muchiuaya, in ic ī pampa quimmomaq^liz totecuyo dios, intlein quimitla nililiaya yca ynin tlac nopilhuiliz in yehuantin itlaçouā ī aço Abraham, anoço Ysaac yuā Jacob, anoço Dauid, in vel quimmotlaçotiliaya.	
Auh yn iquac oquichtli omochiuhtzino aocmoyn totecuyo dios tiquin teneuayn prophetasme patriarcasme [Fol. 83] yn ic intlacnopilhuiliztica timacozque intlein tiquitlani, çan vel iceltzin totema q^xticatzin jesu xp^o, tictonene huilia yniquac tiquitoua.	
Auh in hin yctimitztotlatla uhtilia çā ipāpa yn motlaço piltzī totecuyo jesu xp^o, caini teicnoyttaliztzī veltlacēpa nauia q^cemicaua ynīteic noittaliz ynixq^chtin cemanauac tlaca, yuā in ixq^chtī ilhuicac chaneq^, caçā iceltzī mochītī īteyocuxcauh ī vei tlatocauh.	
¶ Tlamach. Cēca nicnotlaço camachitia iuā nicnocēq^zca yecteneuilia ī totecuyo dios, (nomahuiz tlaçotatzine) ypāpa yn omitzmomaq^li ynigr^a in ic otinech momachtili, yuā cenca mixpātzinco ninopechteca, cēca nimitznocnelil machitia, caotīech momachtili otinech mixtlamachtili ynica doctrina.	
Auh in yehuatl nocneliloca muchipa niquilnamiquiz ayc niquilcauaz, mamitz mochicahuili ī totecuyo dios Ma iuh mochiua.	
¶ Macenq^zca yecteneualo ynimahuiztocatzin dios muchipacemicac.